cyanic-selkie/wikianc huggingface dataset:
ആർ. ഹേലി
ആർ. ഹേലി കമ്മിറ്റിയുടെ ശുപാർശകൾ
റിപ്പോർട്ടിൽ ആർ. ഹേലി 58 നിർദ്ദേശങ്ങളാണ് മുന്നോട്ടുവച്ചത്. പ്രധാന നിർദ്ദേശങ്ങളിൽ ഒന്ന് ക്ഷീരകർഷകനെയും അവന്റെ കുടുംബത്തെയും ശക്തമായ അടിത്തറയിൽ നിലനിറുത്തുക, ചെറുകിട ക്ഷീരോല്പാദകരോടൊപ്പം, അമ്പതും നൂറും പശുക്കളെ സംരക്ഷിക്കുന്ന ഹൈടെക് ഡയറി ഫാമുകൾ പൊതുമേഖലയിൽ ആരംഭിക്കണം, പാലിനും മറ്റ് ഉത്‌പന്നങ്ങൾക്കും ന്യായമായ വില, കുടുംബത്തിന് ക്ഷേമപദ്ധതി, ക്ഷീരകർഷകന് പെൻഷൻ, പ്രാഥമിക ക്ഷീരകർഷക സഹകരണ സംഘങ്ങളിലെ ജീവനക്കാരുടെ സേവനവേതന വ്യവസ്ഥകൾ സഹകരണ സംഘങ്ങളിലെ ജീവനക്കാരോടൊപ്പം ഏകീകരിക്കുക, കാലിത്തീറ്റ മിതമായ വിലയ്ക്ക് വിതരണം, തീറ്റപ്പുൽ കൃഷിപ്രോത്സാഹനം, ഗ്രാമങ്ങളിൽ ബി.പി.എൽ കുടുംബങ്ങൾക്ക് സൗജന്യമായി കോഴി, താറാവ്, ആട് എന്നിവ വിതരണം ചെയ്യുക എന്നിവ ഉൾപ്പെടുന്നു. ഹേലി റിപ്പോർട്ടിന്റെ അടിസ്ഥാനത്തിൽ ഇന്ത്യയിലാദ്യമായി കാലിത്തീറ്റ സബ്‌സിഡി നടപ്പിലാക്കി.
എഴുത്ത്
ശിവഗിരിമഠം പ്രസിദ്ധീകരിച്ച ശ്രീനാരായണ ഗുരുദേവ കൃതികളുടെ എക്സിക്യൂട്ടീവ് എഡിറ്ററായും അദ്ദേഹം പ്രവർത്തിച്ചിട്ടുണ്ട്.
അന്ത്യം
12 ഡിസംബർ 2020 ന് തൻ്റെ എൺപത്തിയേഴാം വയസ്സിൽ ആലപ്പുഴയിൽ വെച്ച് ഹേലി അന്തരിച്ചു. ഭൗതിക ശരീരം ആറ്റിങ്ങൽ മൂന്നുമുക്കിലെ സ്വവസതിയായ ‘പേൾ ഹില്ലിൽ’ സംസ്കരിച്ചു.
അവലംബം
വർഗ്ഗം:1934-ൽ ജനിച്ചവർ വർഗ്ഗം:2020-ൽ മരിച്ചവർ വർഗ്ഗം:ഡിസംബർ 12-ന് മരിച്ചവർ വർഗ്ഗം:തിരുവനന്തപുരം ജില്ലയിൽ ജനിച്ചവർ
ഇബ്രാഹിം മഖാം
മക്കയിലെ മസ്ജിദുൽ ഹറമിന്റെ മുറ്റത്ത്, കഅ്ബയുടെ കവാടത്തിന്റെ മുമ്പിലായി, കിഴക്കു വശത്തുള്ള ഭാഗവും അവിടെ സൂക്ഷിച്ച കല്ലിനെയുമാണ് ഇബ്രാഹീം മഖാം എന്ന് പറയുന്നത്. കഅ്ബയുടെ ചുമരിൽ നിന്നും 20 മുഴം അകലെയായിട്ടാണ് ഇതിൻറെ സ്ഥാനം.ഇബ്‌റാഹീം നബി (അ)നിന്ന സ്ഥലം എന്നാണ് ഇതിൻറെ അറബി ഭാഷാർത്ഥം.
ചരിത്രം
ഇബ്രാഹിം നബിയും മകൻ ഇസ്മാഈൽ നബിയും കഅ്ബ നിർമ്മിക്കുന്ന വേളയിൽ, ചുമരിന്റെ പൊക്കം കൂടി വന്നപ്പോൾ ഇബ്‌റാഹീം നബി നിൽക്കാൻ ഉപയോഗിച്ച കല്ലാണിതെന്നതാണ് പ്രബലമായ അഭിപ്രായം. ഇമാം ബുഖാരി ഇബ്‌നു അബ്ബാസിൽ നിന്ന് റിപ്പോർട്ട് ചെയ്യുന്ന ഹദീസ് ഈ മഖാമിനെ പരിചയപ്പെടുത്തുന്നത് ഇബ്രാഹീം നബി കഅ്ബാ നിർമ്മാണ വേളയിൽ ഉപയോഗിച്ച കല്ലെന്നാണ്. ഇസ് മാഈൽ നബിയാണ് പിതാവിന് നിൽക്കാൻ വേണ്ടി ആ കല്ല് കൊണ്ടു വന്നത്. ഇബ്‌റാഹീം നബി പടവിന്ന് വേണ്ടി നിൽക്കാൻ ഉപയോഗിക്കുകയും ഓരോ ചുമര് തീരുമ്പോഴും അടുത്ത സ്ഥാനത്തേക്ക് ആവശ്യാനുസൃതം നീക്കുകയും ചെയ്തു. അങ്ങനെ അദ്ദേഹത്തിന്റെ കാല്പാടുകൾ ആ കല്ലിൽ വ്യക്തമായി കാണുന്ന രൂപത്തിൽ പതിയുകയുണ്ടായി.
ഇബ്രാഹീം മഖാമിന് സമീപമുള്ള പ്രാർത്ഥന
ഉംറയിലും ഹജ്ജിലും കഅ്ബ പ്രദക്ഷിണത്തിന് ശേഷം ഈ മഖാമിന്റെ പിന്നിൽ നിന്ന് രണ്ടുറകഅ്ത്ത് നമസ്‌കരിക്കാറുണ്ട്.ഇത് പ്രവാചക ചര്യയായി തുടർന്ന് പോരുന്നു. കഅ്ബ പ്രദക്ഷിണം ചെയ്യുമ്പോൾ കഅ്ബയുടെയും മഖാമിന്റെയും ഇടയിലായിട്ടാണ് ചെയ്യേണ്ടത്. ത്വവാഫ് ചെയ്യുന്ന ആളുടെ ഇടതുഭാഗത്ത് കഅ്ബയും വലതുഭാഗത്ത് മഖാമും ആകുന്ന വിധത്തിലാകുക എന്നതെല്ലാം ഇതിൻറെ പ്രധാന്യം എടുത്തുകാണിക്കുന്നു.
കഅബ പ്രദക്ഷിണവും മഖാമും
കഅബ പ്രദക്ഷിണ സമയത്ത് തിരക്ക് കുറക്കാൻ മഖാമു ഇബ്‌റാഹീമിന് സ്ഥാനമാറ്റം നടത്താതെ പ്രദക്ഷിണം ചെയ്യുന്ന മതാഫിൻറെ വ്യാപ്തി വർദ്ധിപ്പിച്ചിരുന്നു. സംസം കിണറിന്റെ മുകളിൽ ഉണ്ടായിരുന്ന കെട്ടിടം പൊളിച്ചു നീക്കിയാണ് വികസിപ്പിച്ചത്.
അവലംബം
വർഗ്ഗം:ഇസ്ലാമികം
കാട്ടിച്ചിറക്കൽ മഖാം ശരീഫ്
വയനാട് ജില്ലയിലെ മാനന്തവാടിക്ക് അടുത്ത് സ്ഥിതി ചെയ്യുന്ന പ്രസിദ്ധമായ തീർത്ഥാടന കേന്ദ്രമാണ് കാട്ടിച്ചിറക്കൽ മഖാം ശരീഫ്. സയ്യിദ് അഹമ്മദ് ജലാലുദ്ദീൻ അൽ ബുഖാരി (റ) അന്തിയുറങ്ങുന്ന ഇവിടെ ജാതി മത ഭേദമന്യേ നിരവധി ആളുകൾ നിത്യ സന്ദർശകരാണ്.ഇവിടെ സ്ഥിതി ചെയ്യുന്ന കുളം വളരെ പ്രസിദ്ധമാണ്.
തീസ്ത സെതൽവാദ്
ഇന്ത്യയിലെ ഒരു പൗരാവകാശ പ്രവർത്തകയും പത്രപ്രവർത്തകയുമാണ് തീസ്ത സെതൽവാദ് (Teesta Setalvad). (ജനനം. ഫെബ്രുവരി 9, 1962) ഗുജറാത്തിലെ കലാപത്തിന് ഇരയായവർക്കുവേണ്ടിയുള്ള പ്രവർത്തനങ്ങളിലൂടെയാണ് അവർ ഏറെ പ്രശസ്തയായത്.
ജീവിത രേഖ
മുംബൈയിൽ അഭിഭാഷകനായിരുന്ന അതുൽ സെതൽവാദിന്റെയും സീതാ സെതൽവാദിന്റെയും മകളായി ഗുജറാത്തിലെ ഒരു ഹിന്ദുകുടുംബത്തിൽ 1962 ലാണ് തീസ്ത ജനിച്ചത്. പ്രശസ്ത അഭിഭാഷകനും ഇന്ത്യയുടെ ആദ്യ അറ്റോർണി ജനറലുമായിരുന്ന എം.സി. സെതൽവാദ് തീസ്തയുടെ അപ്പൂപ്പനാണ്. മുസ്ലീം സമുദായത്തിൽ പിറന്ന പത്രപ്രവർത്തകനായ ജാവേദ് ആനന്ദാണ് അവരുടെ ജീവിതപങ്കാളി.
സാമൂഹ്യ പ്രവർത്തനം
മുംബൈ സർവ്വകലാശാലയിൽ നിന്നും തത്ത്വചിന്തയിൽ ബിരുദമെടുത്ത തീസ്ത 1983 ൽ പത്രപ്രവർത്തകയായി ജോലിയാരംഭിച്ചു. ദി ഡെയ്ലി (ഇന്ത്യ), ഇന്ത്യൻ എക്സപ്രസ്സ്, ബിസിനസ്സ് ഇന്ത്യ തുടങ്ങിയ പത്രങ്ങളിൽ ആദ്യകാലത്ത് അവർ ജോലിനോക്കി. 1993 ലെ മുംബൈ കലാപത്തിൽ പ്രതിഷേധിച്ച് തീസ്തയും ജാവേദും തങ്ങളുടെ സ്ഥിരം ജോലി ഉപേക്ഷിച്ച് കമ്മ്യൂണലിസം കോംബാറ്റ് എന്ന മാസിക ആരംഭിച്ചു. പൌരാവകാശ പ്രവർത്തനങ്ങളിൽ ഇവർ ഇക്കാലത്ത് സജീവമാകുവാനും തുടങ്ങി. തീസ്തയുടെ സ്വന്തം സ്ഥലമായ ഗുജറാത്തിൽ 2002 ൽ നടന്ന വർഗ്ഗീയ കലാപത്തിനെ തുടർന്ന് നടത്തിയ പ്രവർത്തനങ്ങൾ അവരുടെ ജീവതത്തിലെ നിർണ്ണായകമായ ഒന്നായിമാറി. ഈ ഇടപെടലുകളിലൂടെ ഗുജറാത്ത് കലാപത്തിൽ ആ സമയത്തെ സംസ്ഥാന സർക്കാരിന്റെയും മുഖ്യമന്ത്രി നരേന്ദ്രമോഡിയുടെയും പങ്ക് സജീവ ചർച്ചയാവുകയും സുപ്രീംകോടതിയുടെ മേൽനോട്ടത്തിൽ കലാപക്കേസുകൾ വിചാരണ ചെയ്യുന്ന സ്ഥിതിയുണ്ടാവുകയും ചെയ്തു.
2007-ൽ തീസ്തക്ക് പത്മശ്രീ പുരസ്കാരം ലഭിച്ചു.
അറസ്റ്റും പ്രതികരണങ്ങളും
2022 ജൂണിൽ, ഗുജറാത്ത് പോലീസിലെ തീവ്രവാദ വിരുദ്ധ സ്ക്വാഡ് തീസ്ത സെതൽവാദിനെ അറസ്റ്റ് ചെയ്യുകയും ജൂലൈ 1 വരെ പോലീസ് കസ്റ്റഡിയിൽ റിമാൻഡ് ചെയ്യുകയുമുണ്ടായി. മുംബൈയിലെ ജുഹുവിലെ അവരുടെ വസതിയിൽ നിന്ന് അറസ്റ്റ് ചെയ്ത അവരെ ഗുജറാത്തിലെ അഹമ്മദാബാദിലേക്കാണ് കൊണ്ടുപോയത്. മനുഷ്യാവകാശ പ്രവർത്തകരുടെ യു.എൻ. പ്രത്യേക റിപ്പോർട്ടറായ മേരി ലോലർ തീസ്ത സെതൽവാദിൻറെ അറസ്റ്റിൽ ആശങ്ക പ്രകടിപ്പിച്ചിരുന്നു.
സെതൽവാദിന്റെ അറസ്റ്റ് മനുഷ്യാവകാശ പ്രവർത്തകർക്കെതിരായ നേരിട്ടുള്ള പ്രതികാര നടപടിയായി ആംനസ്റ്റി ഇന്റർനാഷണൽ ഇന്ത്യ വിശേഷിപ്പിച്ചു. സാകിയ ജാഫ്രിയുടെ ഹർജി തള്ളിക്കൊണ്ടുള്ള വിധിയിൽ സെതൽവാദിന്റെ പേര് പരാമർശിച്ച സുപ്രീം കോടതി ജഡ്ജിമാരെ പ്രശാന്ത് ഭൂഷൺ വിമർശിച്ചു.
അവലംബം
വർഗ്ഗം:1962-ൽ ജനിച്ചവർ വർഗ്ഗം:ഫെബ്രുവരി 9-ന് ജനിച്ചവർ വർഗ്ഗം:പത്രപ്രവർത്തകർ വർഗ്ഗം:പത്മശ്രീ പുരസ്കാരം ലഭിച്ചവർ വർഗ്ഗം:രാജീവ് ഗാന്ധി സദ്ഭാവനാ പുരസ്‌കാരം ലഭിച്ചവർ വർഗ്ഗം:2002-ലെ ഗുജറാത്ത് കലാപം വർഗ്ഗം:ഗുജറാത്തികൾ
ദി ഇന്ത്യൻ സോഷ്യോളജിസ്റ്റ്
ഇരുപതാം നൂറ്റാണ്ടിന്റെ തുടക്കത്തിൽ പുറത്തിറങ്ങിയിരുന്ന ഒരു ദേശീയവാദി പത്രമാണ് ദി ഇന്ത്യൻ സോഷ്യോളജിസ്റ്റ്. 1905-ൽ ശ്യാംജി കൃഷ്ണ വർമ്മയാണ് ഇത് സ്ഥാപിച്ചത്. 1907 മേയ് വരെ ലണ്ടനിൽ നിന്നു പുറത്തിറങ്ങിയിരുന്ന ഈ പത്രം പിന്നീട് പാരീസിൽ നിന്നു പ്രസിദ്ധീകരിക്കുവാൻ തുടങ്ങി. ശ്യാംജിയുടെ പ്രവർത്തനകേന്ദ്രം പാരീസിലേക്കു മാറ്റിയതാണ് ഇതിനു കാരണം. പാരീസിൽ നിന്നുള്ള പ്രസിദ്ധീകരണം 1914 വരെ തുടർന്നു. 1914-ൽ ഒന്നാം ലോകമഹായുദ്ധം ആരംഭിച്ചപ്പോൾ ശ്യാംജി ജനീവയിലേക്കു മാറി. അവിടെ സ്വിറ്റ്സർലന്റ് സർക്കാരിന്റെ സമ്മർദ്ദത്താൽ പത്രത്തിന്റെ പ്രസിദ്ധീകരണം അവസാനിപ്പിക്കേണ്ടി വന്നു. 1920 ഡിസംബർ മുതൽ വീണ്ടും പ്രസിദ്ധീകരണം ആരംഭിച്ചുവെങ്കിലും 1922 സെപ്റ്റംബറിൽ പ്രവർത്തനം പൂർണ്ണമായും അവസാനിപ്പിച്ചു.
ലക്ഷ്യം
ഇന്ത്യാക്കാർ ബ്രിട്ടീഷ് ഭരണത്തെ എങ്ങനെ വിലയിരുത്തുവെന്ന് മനസ്സിലാക്കുവാൻ ബ്രിട്ടനിൽ ഇന്ത്യക്കു വേണ്ടി ഒരു മധ്യസ്ഥൻ ഉണ്ടാകേണ്ടത് ഇരു രാജ്യങ്ങളും തമ്മിലുള്ള രാഷ്ട്രീയ ബന്ധത്തിന് അത്യാവശ്യമാണ്. ഇന്ത്യയിലെ ജനങ്ങളുടെ പ്രശ്നങ്ങളും പ്രതീക്ഷകളും ആവശ്യങ്ങളും ബ്രിട്ടനിലെ ജനങ്ങൾക്കു മുമ്പിൽ അവതരിപ്പിക്കുന്നതിന് ബ്രിട്ടനിൽ താമസിക്കുന്ന ഇന്ത്യാക്കാരിൽ നിന്ന് ഇതുവരെ ശ്രമങ്ങളുണ്ടായിട്ടില്ല. വിദേശത്ത് അനീതിയും ക്രൂരതകളും സ്വദേശത്ത് നീതിയും മനുഷ്യത്വവും തമ്മിൽ ഒരിക്കലും ചേരുകയില്ല എന്ന സാമൂഹ്യശാസ്ത്ര സത്യം ജനങ്ങൾക്കു മനസ്സിലാക്കിക്കൊടുക്കുന്നതിന് ഈ പത്രം പരിശ്രമിക്കും. ഇതൊക്കെയായിരുന്നു ദി ഇന്ത്യൻ സോഷ്യോളജിസ്റ്റ് പത്രം മുന്നോട്ടുവച്ച ആശയങ്ങൾ. ഈ പത്രത്തിന് ഒരു രാഷ്ട്രീയ പാർട്ടിയുമായും ബന്ധമുണ്ടാകില്ലെന്നും സാമൂഹ്യശാസ്ത്രത്തിലെ അടിസ്ഥാന സത്യങ്ങളായിരിക്കും ഇതിനെ നയിക്കുകയെന്നും പത്രാധിപർ പ്രഖ്യാപിച്ചിരുന്നു. പത്രത്തിന്റെ ലക്ഷ്യങ്ങളെപ്പറ്റിയുള്ള വിശദമായ ഒരു കുറിപ്പ് ആദ്യ ലക്കത്തിൽ തന്നെ ഉൾപ്പെടുത്തിയിരുന്നു.
ഹെർബർട്ട് സ്പെൻസറുടെ ആശയങ്ങൾ ഈ പത്രത്തെ വളരെയധികം സ്വാധീനിച്ചിട്ടുണ്ട്. സ്പെൻസറുടെ ആശയങ്ങൾ ഇന്ത്യാക്കാരിലേക്ക് എത്തിക്കുവാൻ ഈ പത്രത്തിനു സാധിച്ചു. പത്രത്തിന്റെ പ്രചരണത്തിന്റെ ഭാഗമായി ബ്രിട്ടനിലേക്കു വരുന്ന ഇന്ത്യാക്കാർക്കായി ശ്യാംജി കൃഷ്ണവർമ്മ ചില സ്കോളർഷിപ്പുകൾ ഏർപ്പെടുത്തി. 'ഹെർബർട്ട് സ്പെൻസർ ഇന്ത്യൻ ഫെല്ലോഷിപ്പ്' എന്ന പേരിൽ അറിയപ്പെട്ടിരുന്ന ഈ സ്കോളർഷിപ്പ് ലഭിക്കുവാൻ വിദ്യാർത്ഥികൾ ചില നിബന്ധനകൾ പാലിക്കേണ്ടതുണ്ടായിരുന്നു. ഇംഗ്ലണ്ടിൽ എത്തിയ ശേഷം ബ്രിട്ടീഷ് സർക്കാരിന്റെ യാതൊരുവിധ സേവനങ്ങളും സ്വീകരിക്കുവാൻ പാടില്ല എന്ന നിബന്ധന അക്കാലത്ത് ഏറെ ചർച്ച ചെയ്യപ്പെട്ടിരുന്നു.
അവലംബം
London), by Pandya and Pandya (2003) reproduces issues from 1905 to 1908 - 48 issues of 4 pages each all in English, along with 22 of the Sedition Committee Report of 1918.
പുറം കണ്ണികൾ
വർഗ്ഗം:ഇംഗ്ലീഷ്‌ ദിനപത്രങ്ങൾ വർഗ്ഗം:ഇന്ത്യൻ സ്വാതന്ത്ര്യസമരം വർഗ്ഗം:പ്രസിദ്ധീകരണം നിലച്ച പത്രങ്ങൾ
യാൻഡെക്സ് സെർച്ച്
യാൻഡെക്സ് സെർച്ച്(Яндекс) ഒരു തിരയൽ എഞ്ചിനാണ്. റഷ്യ ആസ്ഥാനമായുള്ള യാൻഡെക്സിന്റെ ഉടമസ്ഥതയിലുള്ളതാണ് ഇത്. 2015 ജനുവരിയിൽ, ലൈവ്ഇന്റർനെറ്റ് അനുസരിച്ച് റഷ്യയിലെ എല്ലാ തിരയൽ ട്രാഫിക്കിന്റെ 51.2% യാൻടെക്സ് സെർച്ച് സൃഷ്ടിച്ചു LiveInternet.
യാൻടെക്കിനെ പറ്റി
1,400 ലധികം നഗരങ്ങളിൽ പ്രാദേശിക തിരയൽ ഫലങ്ങൾ തിരയൽ സാങ്കേതികവിദ്യ നൽകുന്നു. ഒരൊറ്റ പേജിലെ വാർത്തകൾ, ഷോപ്പിംഗ്, ബ്ലോഗുകൾ, ഇമേജുകൾ, വീഡിയോകൾ എന്നിവയുൾപ്പെടെയുള്ള പ്രധാന വെബ് സൂചികയിൽ നിന്നും പ്രത്യേക വിവര ഉറവിടങ്ങളിൽ നിന്നുമുള്ള ഫലങ്ങൾ അവതരിപ്പിക്കുന്ന “സമാന്തര” തിരയലും സവിശേഷതയാണ്.
ഒരു ചോദ്യത്തിന് ബ്രേക്കിംഗ് ന്യൂസ് അല്ലെങ്കിൽ ഒരു പ്രത്യേക വിഷയത്തെക്കുറിച്ചുള്ള ട്വിറ്ററിലെ ഏറ്റവും പുതിയ പോസ്റ്റ് പോലുള്ള ഏറ്റവും പുതിയ വിവരങ്ങൾ ആവശ്യമായി വരുമ്പോൾ തിരിച്ചറിയുന്ന യാണ്ടെക്സ് തിരയൽ തത്സമയ ചോദ്യങ്ങളോട് പ്രതികരിക്കുന്നു. ഇതിൽ ചില അധിക സവിശേഷതകളും അടങ്ങിയിരിക്കുന്നു: അധിക വിവരങ്ങൾ നൽകുന്ന വിസാർഡ് ഉത്തരം (ഉദാഹരണത്തിന്, സ്പോർട്സ് ഫലങ്ങൾ), സ്പെൽ ചെക്കർ, ചോദ്യങ്ങൾ നിർദ്ദേശിക്കുന്ന യാന്ത്രിക പൂർത്തിയാക്കൽ, വെബ്‌പേജുകളിൽ ക്ഷുദ്രവെയർ കണ്ടെത്തുന്ന ആന്റിവൈറസ് തുടങ്ങിയവ.
2010 മെയ് മാസത്തിൽ, ബാൻഡാ പരിശോധനയ്ക്കും റഷ്യൻ ഇതര ഭാഷാ തിരയൽ മെച്ചപ്പെടുത്തുന്നതിനുമുള്ള ഒരു പ്ലാറ്റ്ഫോമായ Yandex.com ആരംഭിച്ചു.
വ്യക്തിഗത കമ്പ്യൂട്ടറുകൾ, മൊബൈൽ ഫോണുകൾ, ടാബ്‌ലെറ്റുകൾ, മറ്റ് ഡിജിറ്റൽ ഉപകരണങ്ങൾ എന്നിവയിൽ നിന്ന് തിരയൽ ഉൽപ്പന്നം ആക്‌സസ് ചെയ്യാൻ കഴിയും. വെബ് തിരയലിനു പുറമേ, യാൻടെക് പ്രത്യേക തിരയൽ സേവനങ്ങളുടെ വിപുലമായ ശ്രേണി നൽകുന്നു.
2009-ൽ, യാൻഡെക് മെട്രിക്നെറ്റ് സമാരംഭിച്ചു, ഇത് തിരയൽ ഫലങ്ങളുടെ പ്രസക്തി ഗണ്യമായി മെച്ചപ്പെടുത്തുന്ന ഒരു പുതിയ മെഷീൻ ലേണിംഗ് രീതിയാണിത്. തിരയൽ ഫലങ്ങളുടെ പ്രസക്തിയെക്കുറിച്ച് തീരുമാനമെടുക്കുമ്പോൾ, യാൻഡെകിന്റെ തിരയൽ എഞ്ചിന് വളരെയധികം ഘടകങ്ങൾ കണക്കിലെടുക്കാൻ ഇത് അനുവദിക്കുന്നു.
ബാഹ്യ ലിങ്കുകൾ
വർഗ്ഗം:സെർച്ച് എഞ്ചിനുകൾ വർഗ്ഗം:Pages with unreviewed translations
എ വാലിഡിക്ഷൻ: ഫർബിഡിങ് മോണിംഗ്
എ വാലിഡിക്ഷൻ: ഫർബിഡിങ് മോണിംഗ് ഇംഗ്ലീഷ് കവിയായ ജോൺ ഡൺ രചിച്ച ഒരു മെറ്റാഫിസിക്കൽ കാവ്യമാണ്. 1611-ലോ അല്ലെങ്കിൽ 1612 -ലോ ഡൺ കോണ്ടിനെന്റൽ യൂറോപ്പിലേയ്ക്ക് ഭാര്യയായ അന്നയെ പിരിഞ്ഞ് യാത്രപോകുന്ന വേളയിൽ അദ്ദേഹം എഴുതിയ കാവ്യമാണിത്. 1633 -ൽ ഗാനങ്ങളുടെയും ഗീതകങ്ങളുടെയും കൂട്ടത്തിൽ ആദ്യമായി പ്രസിദ്ധീകരിച്ച എ വാലിഡിക്ഷൻ (ഒരു യാത്രയയപ്പ്) 36 വരികളുള്ള ഒരു പ്രേമകാവ്യമാണ്. ഈ കാവ്യം പ്രസിദ്ധീകരിച്ച് രണ്ടു വർഷങ്ങൾക്കുശേഷം അദ്ദേഹം കാലയവനികയ്ക്കുള്ളിൽ മറഞ്ഞു കഴിഞ്ഞിരുന്നു.
കാലഘട്ടത്തിന്റെ ഭാഗമായ രണ്ടു കമിതാക്കളാണ് എ വാലിഡിക്ഷൻ: ഫർബിഡിങ് മോണിംഗ് എന്ന കാവ്യത്തിലെ പ്രതിപാദ്യ വിഷയം. ദമ്പതികൾ തമ്മിലുള്ള ബന്ധത്തെക്കുറിച്ചുള്ള ഭാവനാഗീതങ്ങളാണ് ഈ കാവ്യം കൂടുതൽ ശ്രദ്ധിക്കപ്പെട്ടത്. എ വാലിഡിക്ഷൻ: ഓഫ് മൈ നെയിം ഇൻ ദ വിൻഡോ, ഹോളി സോണറ്റ്സ്, എ വാലിഡിക്ഷൻ: ഓഫ് വീപിങ് തുടങ്ങിയ അദ്ദേഹത്തിന്റെ സൃഷ്ടികളിലെല്ലാം തന്നെ പ്രതിപാദ്യ വിഷയം ഒന്നുതന്നെയാണെന്ന് നിരൂപകർ വിലയിരുത്തുന്നു.
ഡണ്ണിന്റെ ഭാവനകളിലെ നവീനതയും സംഗീതാദി സുന്ദരകലകളിലുള്ള പ്രാവീണ്യവും അക്കാലത്തെ മറ്റുകവികളുടെ രചനകളിൽ നിന്ന് അദ്ദേഹത്തെ മാറ്റി നിർത്തി പ്രശംസയ്ക്കു പാത്രമാക്കുന്നു. ഇംഗ്ലീഷ് കവിതകളിൽ ഡണ്ണിന്റെ ഭാവനാഗീതങ്ങൾ എക്കാലവും അറിയപ്പെടുന്ന നിലനിൽക്കുന്ന ഗീതങ്ങളാണ്.
പശ്ചാത്തലം
1572 ജനുവരി 21 ന് മാതാപിതാക്കളുടെ ആറുമക്കളിൽ മൂന്നാമനായി ലണ്ടനിലാണ് ജോൺ ഡൺ ജനിച്ചത്. മാതാവ് എലിസബത്തും, പിതാവായ ജോൺ ഡൺ ലണ്ടനിലെ ഇരുമ്പായുധ വ്യാപാരിയും വർഷിപ്ഫുൾ കമ്പനി ഓഫ് അയൺമോങേഴ്സ് എന്ന ഇരുമ്പായുധ നിർമ്മാണസ്ഥാപനങ്ങളിലൊന്നിലെ സൂപ്പർവൈസറുമായിരുന്നു. ഡണിന് നാലുവയസ്സുള്ളപ്പോൾ പിതാവ് മരിക്കുകയും തുടർന്ന് ഏതാനും മാസങ്ങൾക്കുശേഷം അമ്മ സമ്പന്നനായ ഡോക്ടർ ജോൺ സിമിങ്ങ്‌സിനെ പുനർവിവാഹം ചെയ്യുകയും ചെയ്തു. കുടുംബം ഭദ്രമായെങ്കിലും ഡൺ തന്റെ പിതാവിന്റെ പേരിലറിയപ്പെടാനാണാഗ്രഹിച്ചത്. ഡണിന്റെ ആദ്യകാല കവിതയിൽ ഡൺ രണ്ടാനച്ഛനെ പുറത്തുള്ളയാൾ എന്നാണ് വിശേഷിപ്പിച്ചിരിക്കുന്നത്. ഡൺ അദ്ദേഹത്തിൽ നിന്ന് യാതൊരുവിധ ആനുകൂല്യങ്ങളും വാങ്ങാൻ തയ്യാറായിരുന്നില്ല.
പതിനൊന്നു വയസ്സുള്ള ഡൺ, ഓക്സ്‌ഫോർഡിൽ ഇന്നത്തെ ഹെർട്ട്‌ഫോർഡ് കോളജായ ഹാർട്ട് ഹാളിൽ പഠനം തുടങ്ങി. അവിടെ മൂന്നുവർഷത്തെ പഠനത്തിനുശേഷം അദ്ദേഹം കേംബ്രിഡ്ജ് സർവകലാശാല യിൽ ചേർന്ന് മൂന്നുവർഷം കൂടി പഠിച്ചു. ലിൻകൻസ് ഇന്നിലും ഇൺ ഓഫ് കോർട്ടിലും സമയം ചിലവഴിക്കുന്നതിനിടയിൽ ചരിത്രത്തിലും, മതവിശ്വാസങ്ങളിലും, കവിതകളും, മനുഷ്യ ഭാഷകളിലും അറിവ് നേടാൻ ശ്രമിച്ചു. ലിൻകൻസ് ഇന്നിൽ വച്ചാണ് ഡൺ ആദ്യത്തെ കവിത എഴുതിയത്. ഡണിന്റെ ജീവിതത്തിന്റെ അടയാളമായാണ് ഈ കവിതയെ കാണാൻ കഴിയുന്നത്.
1597നവംബറിൽ ഡൺ തോമസ് എഗേർട്ടൻ പ്രഭുവിന്റെ ചീഫ് സെക്രട്ടറിയായി. പെട്ടെന്നുതന്നെ അദ്ദേഹത്തിന്റെ ആനി മോർ എന്ന അനന്തരവളെ കണ്ടുമുട്ടുകയും ചെയ്തു.പരിചയപ്പെടൽ കഴിഞ്ഞ്1599 ആയപ്പോഴേയ്ക്കും അവർ കൂടുതൽ അടുത്തു. 1600 ലെ വേനൽക്കാലം അവരുടെ പ്രണയത്തിന്റെ തീവ്രത കൂട്ടി. കത്തുകൾ പരസ്പരം കൈമാറുന്നതിനിടയിൽ ആനിയുടെ പിതാവായ സർ ജോർജ്ജ് മൂറിന് സംശയം തോന്നുകയും അദ്ദേഹം അത് തിരിച്ചറിയുകയും ചെയ്തു. അദ്ദേഹം ആനിയെ എഗേർട്ടനരികിൽ നിന്ന് മാറ്റി.എങ്കിലും രണ്ടുപേരും രഹസ്യമായി വിവാഹം കഴിച്ചു.1602-ൽ മാത്രമാണ് മൂറിന് മനസ്സിലാക്കാൻ കഴിഞ്ഞത്. കാനൻ നിയമം തെറ്റിച്ചതിന് അദ്ദേഹം ഡണിനെ ഫ്ലീറ്റ് പ്രിസണിലേയ്ക്ക് അയച്ചു. നിരവധി പ്രാവശ്യം ആവശ്യപ്പെട്ടതനുസരിച്ച് എഗേർട്ടൻ ഡണിനെ സ്വതന്ത്രനാക്കാൻ അനുവദിച്ചു. ജയിലിൽ നിന്ന് മോചിതനായതിനുശേഷം വിവാഹം നിയമവിധേയമാക്കാൻ എഗേർട്ടന് എഴുതി. എ വാലിഡിക്ഷൻ 1611 അല്ലെങ്കിൽ 1612-ൽ എഴുതുമ്പോൾ ആനി പൂർണ്ണഗർഭിണിയായിരുന്നു.
പ്രതിപാദ്യ വിഷയം
''എ വാലിഡിക്ഷൻ' ഒരു പ്രണയകാവ്യമാണ്. അരിസോണ സർവ്വകലാശാല യിലെ പ്രൊഫസർ ആയ മെഗ് ലോട്ടാ ബ്രൗൺ കവിത മുഴുവനും ശ്രദ്ധിക്കുകയും അദ്ദേഹം അതിനെ നോക്കി കാണുകയു ചെയ്തു. ഈ കവിതയുടെ അവസാന മൂന്നു സ്റ്റാൻസകൾ പരസ്പരം വളരെയധികം സാദൃശ്യം പുലർത്തുന്നു. മാറുന്ന കാലങ്ങളോ, സാഹചര്യങ്ങളോ പ്രണയത്തിന്റെ തീവ്രതയ്ക്ക് വ്യത്യാസം വരുത്താൻ കാരണമാകുന്നില്ല എന്ന പ്രമേയമാണ് ഈ പ്രണയകാവ്യത്തിൽ നിറഞ്ഞുനിൽക്കുന്നത്. യാത്ര പുറപ്പെടുമ്പോൾ ഡണിനെ മരണഭയം വേട്ടയാടുന്ന പ്രമേയമാണ് അക്സഹ് ഗൈബോറി എ വാലിഡിക്ഷൻ എന്ന കവിതയിൽ ഉള്ളതായി എടുത്തുകാണിക്കുന്നത്. ആഘോഷിക്കപ്പെടേണ്ടുന്ന ലൈംഗികതയിൽ കുറച്ച് ത്യാഗം ചെയ്യേണ്ടി വരുന്നതിനെക്കുറിച്ചും പ്രമേയ വിഷയമായി തീർന്നിട്ടുണ്ട്.
ദ ഡെലിവറി ബോയ്
നൈജീരിയൻ ചലച്ചിത്ര നിർമ്മാതാവായ അഡെകുൻലെ അഡെജുയിഗ്ബെ തിരക്കഥയെഴുതി സംവിധാനം ചെയ്ത ത്രില്ലറാണ് ദ ഡെലിവറി ബോയ്. ജമ്മാൽ ഇബ്രാഹിം, ജെമീമ ഒസുണ്ടെ, ചാൾസ് എറ്റുബീബി, കെഹിന്ദേ ഫസൂയി എന്നിവരും മറ്റ് നിരവധി താരങ്ങളും ചിത്രത്തിലുണ്ട്. ആഫ്രിക്കൻ ഫിലിം ഫെസ്റ്റിവൽ ന്യൂയോർക്ക്, ലൈറ്റ്‌സ്, ക്യാമറ, ആഫ്രിക്ക,  നോളിവുഡ് വീക്ക് പാരീസ്, ആഫ്രിക്ക ഇന്റർനാഷണൽ ഫിലിം ഫെസ്റ്റിവൽ (AFRIFF), ലേക്ക് ഇന്റർനാഷണൽ പാനാഫ്രിക്കൻ ഫിലിം ഫെസ്റ്റിവൽ,  റിയൽ ടൈം ഇന്റർനാഷണൽ ഫിലിം ഫെസ്റ്റിവൽ എന്നിവയുൾപ്പെടെയുള്ള ഫിലിം ഫെസ്റ്റിവലുകളിൽ ഡെലിവറി ബോയ് പ്രദർശിപ്പിച്ചു. ഇന്റർനാഷണൽ ഫിലിം ഫെസ്റ്റിവൽ (ആർടിഎഫ്), ഒമ്പതാമത് ജാഗ്രൻ ഫിലിം ഫെസ്റ്റിവൽ. ആഫ്രിക്ക ഇന്റർനാഷണൽ ഫിലിം ഫെസ്റ്റിവലിൽ "മികച്ച നൈജീരിയൻ ഫിലിം അവാർഡ്", 2018-ൽ പുറത്തിറങ്ങിയതുമുതൽ റിയൽ ടൈം ഇന്റർനാഷണൽ ഫിലിം ഫെസ്റ്റിവലിൽ (RTF) "മികച്ച സഹനടൻ" തുടങ്ങിയ അവാർഡുകൾ നേടിയിട്ടുണ്ട്.
ദി എലൈറ്റ് ഫിലിം ടീമാണ് ചിത്രം ചിത്രീകരിച്ചത്, സംതിംഗ് അൺസ്‌യുവൽ സ്റ്റുഡിയോസ് നിർമ്മിച്ച് നൈജീരിയയിലെ സിൽവർബേർഡ് ഡിസ്ട്രിബ്യൂഷൻസ് വിതരണം ചെയ്തു.
അവലംബം
വർഗ്ഗം:2018-ലെ ചലച്ചിത്രങ്ങൾ
ഉമേഷ് ചള്ളിയിൽ
വിവാദങ്ങൾ
2001-ൽ കൊടുങ്ങല്ലൂർ നിയമസഭാമണ്ഡലത്തിൽ നിന്ന് വിജയിച്ച സമയത്ത് ശ്രീനാരായണഗുരുവിന്റെ നാമത്തിൽ സത്യപ്രതിജ്ഞയെടുത്തത് വിവാദമാവുകയും ഇതിന്റെ പേരിൽ കോടതി നടപടികളുണ്ടാവുകയും ചെയ്തിരുന്നു
അവലംബം
വർഗ്ഗം:പതിനൊന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ ജെ.എസ്.എസ്. നേതാക്കൾ
സെലിൻ കൊസ്റ്റ്യൂ
ഒരു സാമൂഹിക-പാരിസ്ഥിതിക അഭിഭാഷകയും പൊതു വ്യക്തിത്വവുമാണ് '''സെലിൻ എസ്. കൊസ്റ്റ്യൂ''' (ജനനം: ജൂൺ 6, 1972). ഒരു ഡോക്യുമെന്ററി ഫിലിം ഡയറക്ടർ, നിർമ്മാതാവ്, പര്യവേക്ഷകൻ, ആർട്ടിസ്റ്റ്, പബ്ലിക് സ്പീക്കർ, ബ്രാൻഡ് അംബാസഡർ, ഡിസൈനർ എന്നീ നിലകളിൽ പ്രവർത്തിച്ച അവർ ന്യൂയോർക്കിലെ ഐക്യരാഷ്ട്രസഭയിൽ പതിവായി പാനലിസ്റ്റാണ്. അവർ കോസ് സെൻട്രിക് പ്രൊഡക്ഷന്റെ സ്ഥാപകയും ഡയറക്ടറും, ഔട്ട്‌ഡോർ ഫിലിം ഫെലോഷിപ്പ് ബോർഡ് ചെയർമാനുമാണ്. സമുദ്ര പര്യവേക്ഷകനും ചലച്ചിത്ര നിർമ്മാതാവുമായ ജീൻ-മൈക്കൽ കൊസ്റ്റ്യൂവിന്റെ മകളും ജാക്വസ് കൊസ്റ്റീവിന്റെ ചെറുമകളുമാണ്.
ആദ്യകാലവും വ്യക്തിഗത ജീവിതവും
കൊസ്റ്റ്യൂ കുടുംബത്തിലെ പര്യവേക്ഷകരുടെ മൂന്നാം തലമുറയാണ് കൊസ്റ്റ്യൂ. ഡോക്യുമെന്ററി-ഫിലിം മേക്കറും പരിസ്ഥിതി അഭിഭാഷകനുമായ ജീൻ-മൈക്കൽ കൊസ്റ്റ്യൂ, പര്യവേഷണ ഫോട്ടോഗ്രാഫറായ ആൻ-മാരി കൊസ്റ്റ്യൂ എന്നിവരുടെ മകളായി അവർ കാലിഫോർണിയയിൽ ജനിച്ചു. അവർ സമുദ്ര പര്യവേക്ഷകനും സ്രാവ് വക്താവുമായ ഫാബിയൻ കൊസ്റ്റ്യൂവിന്റെ സഹോദരിയാണ്. സമുദ്ര പര്യവേക്ഷകരുടെ തുടക്കക്കാരനായ ജാക്വസ് കൊസ്റ്റ്യൂവിന്റെ ചെറുമകളുമാണ്. ഫ്രാൻസിലെയും അമേരിക്കയിലെയും അവരുടെ കുടുംബ ഭവനങ്ങളിലാണ് അവർ വളർന്നത്.
കൊസ്റ്റ്യൂ തന്റെ ചെറുപ്പകാലം മുത്തച്ഛന്റെ ഗവേഷണ കപ്പലായ കാലിപ്‌സോയിൽ കുടുംബത്തോടൊപ്പം ചെലവഴിച്ചു. അവരുടെ ആദ്യത്തെ പ്രധാന പര്യവേഷണങ്ങളിലൊന്ന് ഒൻപതാം വയസ്സിൽ അവരും അച്ഛനും മുത്തച്ഛനും ആമസോണിലേക്ക് പോകുമ്പോൾ ആയിരുന്നു. പുറം ലോകത്തിന് ഇപ്പോഴും അജ്ഞാതമായ പ്രദേശങ്ങളിൽ അവർ 18 മാസം അതിന്റെ തീരപ്രദേശങ്ങളിലേക്കും കാടുകളിലേക്കും സഞ്ചരിച്ചു. വിദൂരവും ബന്ധപ്പെടാത്തതുമായ ഗോത്രക്കാരുമായുള്ള ഏറ്റുമുട്ടലും ഈ പര്യവേക്ഷണത്തിൽ ഉൾപ്പെടുന്നു. ഈ അനുഭവത്തിലൂടെയാണ് കൊസ്റ്റ്യൂ പരിസ്ഥിതിയുടെ മാത്രമല്ല, മാനവികതയുടെയും പരസ്പരബന്ധിതത്വത്തെക്കുറിച്ച് അറിയാൻ തുടങ്ങിയത്. മനുഷ്യന്റെ "ഗോത്രം", വ്യക്തികൾ, സമുദായങ്ങൾ, പരിസ്ഥിതി വ്യവസ്ഥകൾ എന്നിവ തമ്മിലുള്ള ബന്ധങ്ങൾ എന്നിവ മനസ്സിലാക്കുന്നതിനായി അവർ തന്റെ ജീവിതം ചെലവഴിച്ചു. അവരുടെ സിനിമകൾ, കലാസൃഷ്ടികൾ, ആക്ടിവിസം എന്നിവയ്ക്ക് പിന്നിലെ പ്രചോദനം ഇതാണ്.
ഓസ്‌ട്രേലിയൻ ക്യാമറാമാനായ പങ്കാളിയായ കാപ്കിൻ വാൻ ആൽഫെനൊപ്പം അവർക്ക് ഒരു മകനുണ്ട്.
വിദ്യാഭ്യാസം
വിർജീനിയയിലെ നോർഫോക്ക് അക്കാദമിയിലും ന്യൂയോർക്ക് സിറ്റിയിലെ യുണൈറ്റഡ് നേഷൻസ് ഇന്റർനാഷണൽ സ്‌കൂളിലും പഠിച്ച കൊസ്റ്റ്യൂ 1994 ൽ സ്‌കിഡ്‌മോർ കോളേജിൽ നിന്ന് ബിരുദം നേടി. സ്‌കൂൾ ഫോർ ഇന്റർനാഷണൽ ട്രെയിനിംഗിൽ നിന്ന് ഇന്റർനാഷണൽ ആന്റ് ഇന്റർ കൾച്ചറൽ മാനേജ്‌മെന്റിൽ ബിരുദാനന്തര ബിരുദം നേടി.
കരിയർ
കോസ്‌സെൻട്രിക് പ്രൊഡക്ഷന്റെ സ്ഥാപകയും സിഇഒയുമാണ് കൊസ്റ്റ്യൂ. കോസ് സെൻട്രിക് പ്രൊഡക്ഷൻസ് ശബ്ദങ്ങൾ വർദ്ധിപ്പിക്കുന്നതിനും പരിഹാര കേന്ദ്രീകൃത അടിത്തട്ടിലുള്ള സംഘടനകളുടെയും പാരിസ്ഥിതിക, സാമൂഹിക-സാംസ്കാരിക വിഷയങ്ങളിൽ പ്രവർത്തിക്കുന്ന വ്യക്തികളുടെയും കഥകൾ ആശയവിനിമയം ചെയ്യുന്നതിനും ഹ്രസ്വചിത്രങ്ങൾക്ക് പ്രാധാന്യം നൽകി മൾട്ടി മീഡിയ ഉള്ളടക്കം നിർമ്മിക്കുകയും വിതരണം ചെയ്യുകയും ചെയ്യുന്നു. കഥപറച്ചിലിലൂടെ മാറ്റത്തെ പ്രചോദിപ്പിക്കുന്നതിന് യുവ ചലച്ചിത്ര പ്രവർത്തകരെയും ക്രിയേറ്റീവുകളെയും പ്രവർത്തകരെയും സജ്ജമാക്കുന്ന ഒരു ഫിലിം ഫെലോഷിപ്പ് പ്രോഗ്രാമായ ഔട്ട്‌ഡോർ ഫിലിം ഫെലോഷിപ്പിന്റെ സ്ഥാപക കൂടിയാണ് അവർ. മുമ്പ് ഇത് സെലിൻ കൊസ്റ്റ്യൂ ഫിലിം ഫെലോഷിപ്പ് ആയിരുന്നു.
ഏറ്റവും സമീപകാലത്ത്, 2019-ൽ കൂസ്‌റ്റോ തന്റെ ആദ്യ ഫീച്ചർ ഡോക്യുമെന്ററി, ട്രൈബ്‌സ് ഓൺ എഡ്ജ് പുറത്തിറക്കി. 2011-ൽ ആമസോണിൽ തിരിച്ചെത്തിയതിന്റെ ഫലമാണ് ഈ സിനിമ, അവിടെ അവൾ ആദ്യമായി കാലിപ്‌സോ കപ്പലിൽ വച്ച് തന്റെ മുത്തച്ഛനുമായി ബന്ധപ്പെട്ട തദ്ദേശീയ ഗോത്രങ്ങളെ തേടി പോയി. അവിടെ അവൾ നിലനിൽപ്പ് ആധുനിക ലോകം ഭീഷണിപ്പെടുത്തിയിരിക്കുന്ന ബ്രസീലിയൻ ആമസോണിലെ വേൽ ഡോ ജാവാരി ഗോത്രവർഗക്കാരോടൊപ്പം സമയം ചെലവഴിച്ചു.
പുറംകണ്ണികൾ
വർഗ്ഗം:അമേരിക്കൻ പരിസ്ഥിതി പ്രവർത്തകർ വർഗ്ഗം:1972-ൽ ജനിച്ചവർ
സുബൈദ ഭായ്
ഇന്ത്യയിലെ പ്രമുഖ സാമൂഹിക സംരംഭകയും എഞ്ചിനീയറും ആണ്  സുബൈദ ഭായ് (Zubaida Bai)      മനുഷ്യാവകാശം, പരിസ്ഥിതി എന്നിവക്ക് വേണ്ടിയും അഴിമതിക്കെതിരായും പോരാടുന്ന ലോകത്തെ മികച്ച സുസ്ഥിര സാമൂഹിക സംരംഭകരായ പത്തു പേരുടുെ പട്ടികയിൽ ഇടം നേടി ഇന്ത്യൻ വനിതയാണ് ഇവർ. ലോകത്തെമ്പാടുമുള്ള ദരിദ്രസ്ത്രീകൾക്ക് ജീവനോപാധികളും ആരോഗ്യവും ഉറപ്പാക്കുകയെന്ന ലക്ഷ്യത്തോടെ പ്രവർത്തിച്ചു കൊണ്ടിരിക്കുന്ന സന്നദ്ധ സംഘടനയായ ഐഷിന്റെ സ്ഥാപകയാണ് സുബൈദാ ബായി. ഗ്രാമീണ സ്ത്രീകളുടെ അഭിവൃദ്ധികക്കായി സ്ഥാപിക്കപ്പെട്ട പ്രമുഖ സംഘടനാണ് ഐഷ്.
ജീവിതരേഖ
ചെന്നെയിലാണ് സുബൈദാ ബായി ജനിച്ചു വളർന്നത്. അവരുടെ കുടുംബത്തിൽ തന്നെ സെക്കന്ററി വിദ്യഭ്യാസത്തിന് മേലെ പഠിച്ചത് സുബൈദാഭായ് മാത്രമായിരുന്നു. കൗമാരകാലത്ത് തന്നെ വിവാഹം നടന്നു കൊണ്ടിരുന്ന കുടുബ പശ്ചാത്തിലായിരുന്നിട്ടും സ്വീഡനിലെ ഡാലർനാ യൂനിവേഴ്സിറ്റി കോളേജിൽ വെച്ച് എഞ്ചിനീയറിങിൽ ബിരുദാനന്തരം നേടി. .  കോളറാഡോ സ്റ്റേറ്റ് യൂണിവേഴ്സിറ്റിയിൽ നിന്ന് എം.ബി.എ ബിരുദം കരസ്ഥമാക്കി.
ഭായ് അവരുടെ ആദ്യത്തെ കുട്ടിക്ക് ജന്മം നൽകിയ വേളയിൽ ശുചിത്വത്തിന്റെ അഭാവത്തിൽ വർഷങ്ങളോളം അണുബാധയേറ്റു കിടപ്പിലായി. "  ഈ ദുരനുഭവം ഗ്രാമീണ സ്ത്രീകളുടെ ആരോഗ്യ സുരക്ഷക്കായി രംഗത്ത് വരാൻ അവർക്ക് പ്രേരണയായി. 2010 ഐഷ് (AYZH) എന്ന സംഘടന രൂപീകരിച്ചു.
2009 ൽ ടെഡ് ഫെല്ലോഷിപ്പ് കരസ്ഥമാക്കുകയുണ്ടായി. 2010-2011 കാലയളവിലെ അശോക മെറ്റേണൽ ഫെല്ലോ, 2012 ലെ ഇക്കോയിങ് ഗ്രീൻ ഫെല്ലോ,. 2011 ൽ ജന്മ എന്ന ക്ലീൻ ബെർത്ത് കിറ്റിന്റെ രൂപകൽപനക്ക് ജീവിത പരിഷ്കാരത്തിനായി ആഗോള തലത്തിൽ രൂപകൽപ്പന ചെയ്യപ്പെട്ട 61 ഉൽപ്പന്നങ്ങളിലൊന്നായി തെരഞ്ഞെടുപ്പെട്ടതിനെ തുടർന്ന് ഇന്റക്സ് അവാർഡ് നേടാനായി.."
അവലംബം
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ചെന്നൈയിൽ നിന്നുള്ളവർ
അഡെറോൺമു അഡെജുമോക്ക്
ടുണ്ടെ കേലാനിയുടെ 2014 ലെ സിനിമ ഡാസ്ലിംഗ് മിറേജിൽ കുൻലെ അഫോളയൻ, കെമി ലാല അക്കിൻഡോജു, തായ്‌വോ അജയ്-ലൈസെറ്റ്, സിയൂൺ അക്കിൻഡെലെ എന്നിവരോടൊപ്പം "യെജിഡെ" എന്ന കഥാപാത്രമായി അഭിനയിച്ചതിലൂടെയാണ് അവർ ആദ്യമായി ജനശ്രദ്ധ നേടിയത്.
ആദ്യകാല ജീവിതവും വിദ്യാഭ്യാസവും
1980 മാർച്ച് 26 ന് അഡെജുമോക്ക് നൈജീരിയയിലെ ഓഗൺ സ്റ്റേറ്റിലെ അബൊകുട്ടയിലെ ദി സേക്രഡ്ഹാർട്ട്സ് ഹോസ്പിറ്റലിൽ ജനിച്ചു.
ഇബാരയിൽ അബിയോകുട്ടയിലെ സെന്റ് ബാനർഡെറ്റ്സ് സ്വകാര്യ സ്കൂളിലും ഒനികോലോബോയിൽ അബിയോകുട്ടയിലെ അബിയോകുട്ട ഗേൾസ് ഗ്രാമർ സ്കൂളിൽ നിന്നുമായി അഡെറോൺമു വിദ്യാഭ്യാസം നേടുകയും ഒസുൻ സ്റ്റേറ്റിലെ ഐലെ ഇഫെയിലെ ഒബഫെമി അവോലോവോ സർവകലാശാലയിൽ നിന്ന് ഇന്റർനാഷണൽ റിലേഷനിൽ ബിരുദം നേടുകയും ചെയ്തു. 2016-ൽ ലിയോൺ ഫ്രാൻസിലെ ലാ സിനിഫാബ്രിക് മൾട്ടിമീഡിയ സിനിയിൽ നിന്ന് ചലച്ചിത്ര നിർമ്മാണം, അഭിനയം എന്നിവയിലും സർട്ടിഫിക്കറ്റ് ലഭിച്ചു. ആഫ്രിക്ക ഇന്റർനാഷണൽ ഫിലിം ഫെസ്റ്റിവലിൽ ഫോർഡ് ഫൗണ്ടേഷൻ സ്കോളർഷിപ്പ് നേടിയതിന് ശേഷം 2016-ൽ യുവ നൈജീരിയൻ ഫിലിം നിർമ്മാണത്തിനായി ഒരു ഡി‌എസ്‌എൽ‌ആർ ഫിലിം നിർമ്മാണ പരിശീലനം പൂർത്തിയാക്കി. 2008-ൽ അരുഗ്ബ എന്ന ചിത്രത്തിനായി തുണ്ടെ കേലാനിയുടെ ഓഡിഷനുശേഷം അവർ പ്രൊഫഷണലായി അഭിനയിക്കാൻ തുടങ്ങി. അതിൽ മൊക്കിഡെലെ രാജകുമാരി എന്ന കഥാപാത്രമായി ബക്കി റൈറ്റ്, ബുക്കോള അവോയിമി, സെഗുൻ അഡെഫില എന്നിവരോടൊപ്പം അവർ അഭിനയിച്ചു.
കരിയർ
ജെനിഫാസ് ഡയറി എന്ന കോമഡി ടിവി പരമ്പരയിൽ എസ്ഥേർ (ചെറുതും എന്നാൽ ശക്തവുമായ) എന്ന കഥാപാത്രത്തെ അവതരിപ്പിച്ചതിന് 2016-ൽ അഡെജുമോക്കിന് അംഗീകാരം ലഭിച്ചു. ഡാനിയൽ അഡെമിനോകന്റെ കീഴിൽ ബോക്സ് ഓഫീസ് ടിവി ഷോയ്ക്കുള്ള ഗോൾഡ്മൈൻ എന്റർടൈൻമെന്റ് അവതാരകയിൽ ഓൺ-എയർ വ്യക്തിത്വമായി അവർ പ്രവർത്തിച്ചു. 2012 മുതൽ 2015 വരെ കൺസേർട്ട് റേഡിയോയിൽ (നൈജീരിയയിലെ ഒരു ഓൺലൈൻ റേഡിയോ സ്റ്റേഷൻ) ജോലി ചെയ്തു. തുടർന്ന് 2012-ൽ സെലിബ്രിറ്റി അഭിമുഖങ്ങളും ഫാഷൻ അഭിപ്രായങ്ങളും ഉൾക്കൊള്ളുന്ന ഒരു വിനോദ പരിപാടിയായ ടിവി ഷോയുടെ ആദ്യ സീസൺ ദി ലോഞ്ച് വിത്ത് ജുമോക്ക് എന്ന പേരിൽ പ്രദർശിപ്പിച്ചു.
സ്വകാര്യ ജീവിതം
അഡെറോൺമു വിവാഹിതയല്ല. അവർ ഒരിക്കലും വിവാഹനിശ്ചയം നടത്തുകയോ വിവാഹം കഴിക്കുകയോ ചെയ്തിട്ടില്ല.
അവലംബം
വർഗ്ഗം:നൈജീരിയൻ ചലച്ചിത്രനടികൾ
സന മൊയ്ദൂട്ടി
സന മൊയ്ദൂട്ടി (ജനനം 1 ജൂലായ് 1991) പാട്ടുകാരിയും ഗാനരചയിതാവും യൂട്യൂബ് സെൻസേഷനുമാണ്. ഭാരതീയ ശാസ്ത്രീയ സംഗീതവും പോപ് മ്യൂസിക്കും ഒരുപോലെ വഴങ്ങുന്ന സന കർണാടക സംഗീതത്തിലും ഹിന്ദുസ്ഥാനി ക്ലാസിക്കലിലും പാശ്ചാത്യ വായ്പ്പാട്ടിലും പരിശീലനം സിദ്ധിച്ചിട്ടുണ്ട്. മേരി പ്യാരി ബിന്ദു എന്ന ചിത്രത്തിലെ അഫീമി എന്ന ഗാനത്തിന്റെ അടിസ്ഥാനത്തിൽ നവംബർ ൨൦൧൭ൽ ഏഷ്യവിഷൻ മൂവി അവാർഡ്സ് ൨൦൧൭, സനയെ മികച്ച ഗായികയായി പ്രഖ്യാപിച്ചു.
ആരംഭം
കേരളത്തിൽ നിന്നു കുടിയേറിയ ഒരു മറുനാടൻ മലയാളി കുടുംബത്തിൽ മുംബൈയിലാണ് സനയുടെ ജനനം. അഞ്ചാം വയസ്സിൽ പാടിത്തുടങ്ങിയതുമുതൽ ഗായികയാവുക എന്നതായിരുന്നു സനയുടെ ലക്ഷ്യം. അമ്മയാണ്, സനയുടെ കഴിവുകൾ കണ്ടെത്തിയതും സംഗീതം അഭ്യസിക്കാൻ പ്രോത്സാഹിപ്പിച്ചതും. സുന്ദരി ഗോപാലകൃഷ്ണനു കീഴിൽ ആറുവർഷം കർണാടക സംഗീതവും മധുവന്തി പെഥേയുടെ ശിക്ഷണത്തിൽ ഏഴുവർഷം ഹിന്ദുസ്ഥാനിയും അഭ്യസിച്ച സന അതിനു ശേഷം ഗായിക സാമന്ത എഡ്വേർഡ്സിന്റെയൊപ്പം പാശ്ചാത്യസംഗീതത്തിലും വൈദഗ്ദ്ധ്യം നേടി. ഉസ്താദ് ഗുലാം മുസ്തഫ ഖാൻ സാഹിബിനു കീഴിലും ഹ്രസ്വകാലം പരിശീലനം നേടാൻ സനയ്ക്കായി.
ഏഴാം വയസ്സിലായിരുന്നു സനയുടെ അരങ്ങേറ്റം. കേവലം ഒരു വർഷത്തിനകം കുട്ടികളുടെ സംഗീത ട്രൂപ്പായ ബച്ചോം കി ദുനിയ അടക്കം ഏതാനും സംഘങ്ങളുടെ ഭാഗമായി പാടിത്തുടങ്ങി. ൧൮ വയസ്സായപ്പോഴേക്കും ട്രൂപ്പിനൊപ്പമോ ഒറ്റയ്ക്കോ ആയി അഞ്ഞൂറിലേറെ സ്റ്റേജ് ഷോകൾ സന പൂർത്തിയാക്കിക്കഴിഞ്ഞിരുന്നു. ഹിന്ദുസ്ഥാൻ ടൈംസ് ദിനപത്രത്തിന്റെ വോയിസ് ഓഫ് മുംബൈ ൨൦൦൭ൽ രണ്ടാംസ്ഥാനത്ത് (ഫസ്റ്റ് റണ്ണർ അപ്) എത്തിയതിലൂടെയും ശ്രദ്ധാകേന്ദ്രമായി.
ഔദ്യോഗിക ജീവിതം
മുംബൈയിലെ സെയിന്റ് ഫ്രാൻസിസ് ഇൻസ്റ്റിറ്റ്യൂട്ട് ഓഫ് ടെക്നനോളജിയിൽ നിന്നു ൨൦൧൩ൽ കമ്പ്യൂട്ടർ എഞ്ചിനീയറിങ് ബിരുദം നേടിയിട്ടുണ്ട്. എഞ്ചിനീയറിങ് വിദ്യാർത്ഥിയായിരിക്കെ ൨൦൧൧ലാണ് സനയ്ക്ക് ബോളിവുഡിൽ ആദ്യ ബ്രേക്ക് ലഭിക്കുന്നത്. കോളെജിൽ ഒരു ടാലന്റ് ഹണ്ടിൽ ശ്രദ്ധിക്കപ്പെട്ടതിലൂടെയാണ് ചലച്ചിത്രഗാന രംഗത്ത് അവസരം തെളിയുന്നത്. ൨൦൧൨ൽ സന സ്വന്തമായി യൂട്യൂബ് ചാനൽ തുടങ്ങാൻ തീരുമാനിച്ചു. മൻമർസിയാൻ എന്ന ഗാനമാണ് ൨൦൧൩ൽ ആദ്യമായി യൂട്യൂബിൽ ഇടുന്നത്. താമസിച്ചിരുന്ന ഫ്ലാറ്റിന്റെ ടെറസിൽ ചിത്രീകരിച്ച വീഡിയോയ്ക്കു സാമാന്യം നല്ല പ്രതികരണം ലഭിച്ചു. തൊട്ടുപിന്നാലെ ഭാഗ് മിൽക്കാ ഭാഗ് എന്ന ചിത്രത്തിലെ ഓ രംഗ്രേസ് എന്ന ഗാനവും യൂടൂബിലെത്തി. ഈ ഗാനം കമ്പോസ് ചെയ്ത ശങ്കർ-എഹ്സാൻ-ലോയ്ക്ക് സനയുടെ വേർഷൻ ഇഷ്ടമായി. സംഗീത സംവിധായകൻ എ ആർ റഹ്മാനും ഈ ഗാനം യൂടൂബിൽ കേൾക്കുകയും ലൈക്ക് രേഖപ്പെടുത്തുകയും ചെയ്തു. ആ വർഷം റഹ്മാൻ തന്റെ മൂന്നു ഗാനങ്ങൾ സനയ്ക്കു നൽകി. ഓൾവേയ്സ് കഭി കഭി, ഗോരി തേരേ പ്യാർ മേ, ദി അറ്റാക്ക്സ് 26/11, 24, മോഹൻജൊ ദാരോ തുടങ്ങിയ ഹിന്ദി ചിത്രങ്ങൾക്ക് സന ശബ്ദം നൽകി.
സിന്തോൾ, ഇവ ഡിയോസ് തുടങ്ങിയ പരസ്യചിത്രങ്ങൾക്കുവേണ്ടിയും സന പാടിയിട്ടുണ്ട്. സന സ്ഥിരമായി യൂടൂബ് ചാനലിൽ ഗാനങ്ങൾ റിലീസ് ചെയ്യാറുണ്ട്. മലയാളം റെൻഡീഷനുകൾക്ക് വളരെ നല്ല പ്രതികരണമാണു ലഭിച്ചിട്ടുള്ളത്. ലോകത്തെമ്പാടുമായി നിരവധി ലൈവ് പെർഫോമൻസുകളാണ് സന ചെയ്തിട്ടുള്ളത്. അവയിൽ ഒറ്റയ്ക്കു ചെയ്തവയും വിശാൽ ശേഖർ, സനം എന്ന ബാൻഡ്, കീർത്തി സഗാതിയ, ആഷ് കിങ് എന്നിവർക്കൊപ്പം നടത്തിയവും ഉൾപ്പെടും. ഇംഗ്ലീഷ്, ഹിന്ദി, മറാഠി, തമിഴ്, മലയാളം, തെലുങ്ക്, ബംഗാളി, പഞ്ചാബി, ഗുജറാത്തി, കന്നഡ ഭാഷകളിൽ അനായാസേന ഗാനങ്ങളാലപിക്കാൻ സനയ്ക്ക് കഴിയും. ൨൦൧൭ൽ കസാഖ്സ്ഥാനിലെ അൽമാറ്റിയിൽ നടന്ന ദ്വിദിന അന്താരാഷ്ട്ര ഏഷ്യൻ താര ഉത്സവത്തിൽ ഏഷ്യയിലെ മികച്ച ഗായകർക്കും വാദ്യക്കാർക്കുമൊപ്പം സനയും പങ്കുകൊണ്ടു.
അവലംബം
വർഗ്ഗം:1991-ൽ ജനിച്ചവർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ഗായികമാർ
ആർ. പ്രസന്നൻ
'''ആർ. പ്രസന്നൻ''' (സെപ്റ്റംബർ 20, 1929 – ഓഗസ്റ്റ് 19, 2008) അക്കാദമിക്, കമ്മീഷണർ, മലയാളം എഴുത്തുകാരൻ എന്നീ നിലകളിൽ തിളങ്ങിയിരുന്നു.
ശ്രീനാരായണ ഗുരുവിന്റെ ശിഷ്യനും ഈഴവ സമുദായത്തിൽ നിന്നും തിരുവിതാംകൂർ സർവീസിൽ നിയമിതനായ ആദ്യ ഗസറ്റഡ് ഓഫീസറും എസ്.എൻ.ഡി.പി. യോഗം ദേവസ്വം സെക്രട്ടറിയും ആറ്റിങ്ങൽ നഗരസഭയുടെ പ്രഥമ അധ്യക്ഷനുമായിരുന്ന പി.എം. രാമന്റെയും (രാമൻ രജിസ്ട്രാർ) ഭാരതിയുടെയും മക്കളിൽ ഒരാൾ ആയ പ്രസന്നൻ തിരുവനന്തപുരത്ത് ആറ്റിങ്ങൽ ആണ് ജനിച്ചത്. അദ്ദേഹത്തിന്റെ മൂത്തജ്യേഷ്ഠൻ ആർ. പ്രകാശം 1957-ലെ കമ്മ്യൂണിസ്റ്റ് ഭരണത്തിനു വഴിതെളിച്ച,​ ആറ്റിങ്ങൽ മണ്ഡലത്തിലെ എം.എൽ.എയായിരുന്നു. കാർഷിക രംഗം ആധുനികവത്കരിക്കാനും ലോകമെമ്പാടുമുള്ള കാർഷിക ഗവേഷണ ഫലങ്ങൾ കർഷകരിൽ എത്തിക്കാനും അക്ഷീണം യത്നിച്ച മുൻ കൃഷിവകുപ്പ് ഡയറക്ടർ ആർ. ഹേലി അദ്ദേഹത്തിന്റെ ഇളയ സഹോദരൻ ആയിരുന്നു.
കേരളത്തിൽ നിന്നാണ് അദ്ദേഹം പ്രാഥമിക വിദ്യാഭ്യാസം നേടിയത്. ബി. എൽ ഉം എൽ എൽ എം ഡിഗ്രിയും കേരള യൂണിവേഴ്‌സിറ്റിയിൽ നിന്ന് നേടിയ ശേഷം അദ്ദേഹം തുടർന്ന് എൽ.എൽ. എം. ബിരുദവും, പി.എച്ച്.ഡി.യും (നിയമം) യുഎസിലെ യേൽ യൂണിവേഴ്സിറ്റിയിൽ നിന്ന് കരസ്ഥം ആക്കി.
പ്രസന്നൻ ഇനിപ്പറയുന്ന പദവികൾ വഹിച്ചു:
ഇ. എം.എസ് മുതൽ ഇ. കെ. നായനാർ വരെയുള്ള ഏഴ് മുഖ്യമന്ത്രിമാരോടൊത്ത് പ്രസന്നൻ പ്രവർത്തിച്ചിട്ടുണ്ട്. പ്രസന്നൻ മലയാളത്തിൽ എട്ട് പുസ്തകങ്ങൾ രചിച്ചിട്ടുണ്ട്. ഏറ്റവും ശ്രദ്ധേയമായത് "നിയമസഭയിൽ നിശബ്ദനായി" (നിയമസഭയിൽ നിശബ്ദനായി ) എന്ന കൃതി ആയിരുന്നു. അതിന് അദ്ദേഹത്തിന് ' സഹോദരൻ അയ്യപ്പൻ' അവാർഡ് ലഭിച്ചു. ഇംഗ്ലീഷിലും മലയാളത്തിലും നിരവധി മാസികകളും ജേർണൽ ലേഖനങ്ങളും അദ്ദേഹം രചിച്ചിട്ടുണ്ട്.
റഫറൻസുകൾ
വർഗ്ഗം:2002-ൽ മരിച്ചവർ വർഗ്ഗം:കേരളീയർ വർഗ്ഗം:1929-ൽ ജനിച്ചവർ
സുന്ദനീസ് ജനത
സുന്ദനീസ് ജനത ഇന്തോനേഷ്യൻ ദ്വീപായ ജാവയുടെ പടിഞ്ഞാറൻ ഭാഗത്ത് സ്ഥിതിചെയ്യുന്ന ഇന്തോനേഷ്യൻ പ്രവിശ്യയായ പടിഞ്ഞാറൻ ജാവ, ബാന്റൻ എന്നിവിടങ്ങളിൽ നിന്നുള്ള ഒരു ഓസ്ട്രോനേഷ്യൻ വംശജരാണ്. അയൽരാജ്യമായ ജാവനീസ് വംശജർക്കുശേഷം ഏകദേശം 40 ദശലക്ഷം വരുന്ന ഇന്തോനേഷ്യയിലെ ഏറ്റവും ജനസംഖ്യയുള്ള രണ്ടാമത്തെ വംശീയ ഗ്രൂപ്പാണിത്. അവരുടെ ഭാഷയിൽ, സുന്ദനീസ്, തങ്ങളെത്തന്നെ ഉറംഗ് സുന്ദ (സുന്ദനീസ് : സുന്ദ ആളുകൾ) എന്ന് വിളിക്കുന്നു.
പശ്ചിമ ജാവ, ബാന്റൻ, ജക്കാർത്ത, മധ്യ ജാവയുടെ പടിഞ്ഞാറൻ ഭാഗങ്ങൾ എന്നിവിടങ്ങളിൽ സുന്ദനീസ് ജനത പരമ്പരാഗതമായി കേന്ദ്രീകരിച്ചിരിക്കുന്നു. ലണ്ടൻ, തെക്കൻ സുമാത്ര എന്നിവിടങ്ങളിലും, ഒരു പരിധിവരെ സെൻട്രൽ ജാവ, ഈസ്റ്റ് ജാവ എന്നിവിടങ്ങളിലും സുന്ദനീസ് കുടിയേറ്റക്കാരെ കാണാം.
പദോല്പത്തി
സുന്ദ എന്ന പേര് ഉത്ഭവിച്ചത് സംസ്‌കൃത പ്രിഫിക്‌സ് സു- അതായത് "നന്മ" അല്ലെങ്കിൽ "നല്ല നിലവാരം പുലർത്തുക" എന്നാണ്. ഒരു ഉദാഹരണം സ്വർണ്ണത്തെ വിവരിക്കാൻ ഉപയോഗിക്കുന്ന സുവർണ്ണ (lit: "നല്ല നിറം"). ഹിന്ദു ദൈവമായ വിഷ്ണുവിന്റെ മറ്റൊരു പേരാണ് സുന്ദർ. സംസ്‌കൃതത്തിൽ സുന്ദര (പുല്ലിംഗം) അല്ലെങ്കിൽ സുന്ദരി (സ്ത്രീലിംഗം) എന്നതിന്റെ അർത്ഥം "മനോഹാരമായ" അല്ലെങ്കിൽ "ശ്രേഷ്‌ഠത" എന്നാണ്. സുന്ദ എന്ന വാക്കിന്റെ അർത്ഥം തെളിച്ചമുള്ള, പ്രകാശം, വിശുദ്ധി, ശുചിത്വം, വെളുപ്പ് എന്നിവയാണ്.
ഉത്ഭവ ഐതിഹ്യം
സുന്ദർ ജനതയുടെ പുരാണ ഉത്ഭവം സുന്ദ വിവിറ്റൻ വിശ്വാസത്തിൽ ഉൾക്കൊള്ളുന്നു. പുരാതന സുന്ദര വിശ്വാസത്തിലെ പരമമായ ദൈവമായ സാങ് ഹ്യാങ് കെർസ സസക പുസക ബുവാനയിൽ (ഭൂമിയിലെ പവിത്രമായ സ്ഥലം) ഏഴ് ബതാരങ്ങളെ (ദേവതകളെ) സൃഷ്ടിച്ചു. ഈ ബതാരങ്ങളിൽ ഏറ്റവും പുരാതനമായത് ബതാര സിക്കാൽ എന്നറിയപ്പെടുന്നു. ഇത് കനകേസ് ജനതയുടെ പൂർവ്വികനായി കണക്കാക്കപ്പെടുന്നു. മറ്റ് ആറ് ബതാരകൾ പടിഞ്ഞാറൻ ജാവയിലെ സുന്ദ ദേശങ്ങളിൽ വിവിധ സ്ഥലങ്ങൾ ഭരിച്ചു. സാൻ‌കുരിയാങ്ങിലെ ഒരു സുന്ദനീസ് ഇതിഹാസത്തിൽ ബന്ദുംഗ് തടത്തിലെ ഉയർന്ന പ്രദേശത്തെ ചരിത്രാതീത പുരാതന തടാകത്തിന്റെ സ്‌മരണയിൽ കുറഞ്ഞത് 20,000 വർഷങ്ങൾക്ക് മുമ്പുള്ള മെസോലിത്തിക്ക് കാലഘട്ടം മുതൽ സുന്ദനീസ് ഈ പ്രദേശത്ത് വസിക്കുന്നുണ്ടെന്ന് ഇത് സൂചിപ്പിക്കുന്നു. പരഹ്യങ്കൻ (പ്രിയങ്കൻ) ഉയർന്ന പ്രദേശങ്ങളുടെ സൃഷ്ടിയെക്കുറിച്ച് പരാമർശിച്ച മറ്റൊരു പ്രശസ്തമായ സുന്ദനീസ് പഴഞ്ചൊല്ലും ഐതിഹ്യവും അനുസരിച്ച് സുന്ദനീസ് സാമ്രാജ്യത്തിന്റെ ഹൃദയഭാഗത്ത് "ഹ്യാങ്‌സ് (ദേവന്മാർ) പുഞ്ചിരിക്കുമ്പോൾ പരാഹ്യങ്കൻ ദേശം സൃഷ്ടിക്കപ്പെട്ടു." ഈ ഐതിഹ്യം അനുസരിച്ച് പരാഹ്യങ്കൻ സൃഷ്ടിച്ച ഉയർന്ന പ്രദേശത്തെ കളിസ്ഥലം അല്ലെങ്കിൽ ദേവന്മാരുടെ വാസസ്ഥലം പോലെ അതിന്റെ പ്രകൃതി സൗന്ദര്യവും സൂചിപ്പിക്കുന്നു.
ഹിന്ദു-ബുദ്ധ രാജ്യങ്ങളുടെ കാലഘട്ടം
നാലാം നൂറ്റാണ്ടിനും ഏഴാം നൂറ്റാണ്ടിനും ഇടയിൽ തഴച്ചുവളർന്ന തരുമനഗര സാമ്രാജ്യമാണ് ജാവയുടെ പടിഞ്ഞാറൻ ഭാഗത്തെ സുന്ദനീസ് സാമ്രാജ്യത്തിൽ പ്രത്യക്ഷപ്പെട്ട ചരിത്രപരമായ ആദ്യകാല രാഷ്ട്രീയം. തരുമാനഗര ലിഖിതങ്ങളിൽ കാണപ്പെടുന്നതുപോലെ എ.ഡി നാലാം നൂറ്റാണ്ടിന്റെ ആരംഭത്തിൽ തന്നെ ഹിന്ദു സ്വാധീനം സുന്ദനീസ് ജനതയിലെത്തി. സുന്ദനീസ് ജീവിതരീതിയിൽ ഈ ധർമ്മ വിശ്വാസം സ്വീകരിക്കുന്നത് അവരുടെ ജാവനീസ് പകർപ്പ്‌ പോലെ തീവ്രമായിരുന്നില്ല.
മേം ഹൂം നാ
ഫറാ ഖാൻ സംവിധാനം ചെയ്ത് 2004 -ൽ പുറത്തിറങ്ങിയ ഇന്ത്യൻ ആക്ഷൻ-കോമഡി റൊമാന്റിക് ത്രില്ലർ ഹിന്ദി ചലച്ചിത്രമാണ് മേം ഹൂം നാ (English : Trust me, I am here). അൻവിത ദത്ത് ഗുപ്തന്റെ കഥയെ ആസ്പദമാക്കി ഫറാ ഖാൻ, അബ്ബാസ് റ്റയിർവാല എന്നിവർ തിരക്കഥയും നിർവ്വഹിച്ചിരിക്കുന്ന ഈ ചിത്രത്തിലെ ഗാനങ്ങൾക്കു അനു മാലിക് ആണ് സംഗീതം നൽകിയിരിക്കുന്നത്. ഷാരൂഖ് ഖാൻ, സയ്യിദ് ഖാൻ, സുസ്മിത സെൻ, അമൃതാ റാവു, സുനിൽ ഷെട്ടി എന്നിവർ കേന്ദ്രകഥാപാത്രങ്ങളായി എത്തുന്നു.
സുന്ദനീസ് ജനത
കൂടുതൽ വായനയ്ക്ക്
വർഗ്ഗം:ഇന്തോനേഷ്യയിലെ വംശീയ വിഭാഗങ്ങൾ
മേം ഹൂം നാ
ഫറാ ഖാൻ ആദ്യമായി ചലച്ചിത്ര സംവിധാനം നിർവഹിച്ച ഈ ചിത്രം ഇന്ത്യയുടെയും പാകിസ്താന്റെയും സായുധ തടവുകാരെ ഇരു രാജ്യങ്ങളും തമ്മിലുള്ള വിശ്വാസത്തിന്റെയും സമാധാനത്തിന്റെയും അടയാളമായി മോചിപ്പിക്കുന്ന പ്രോജക്ട് മിലൻ എന്ന പദ്ധതി ഉറപ്പാക്കാൻ നിയോഗിച്ച ഇന്ത്യൻ ആർമി മേജർ രാം പ്രസാദ് ശർമ്മയുടെ കഥ പറയുന്നു. ഇന്ത്യ-പാകിസ്താൻ സംഘർഷം ഒരു നിഷ്പക്ഷ കാഴ്ചപ്പാടിൽ ചർച്ചചെയ്യുന്നതിൽ ഏറ്റവും വിജയകരമായ ഇന്ത്യൻ ചിത്രങ്ങളിലൊന്നാണ് മേം ഹൂം നാ. പശ്ചിമ ബംഗാളിലെ ഡാർജിലിങ്ങിലുള്ള സെന്റ് പോൾസ് സ്കൂളിലാണ് ചിത്രീകരണം നടന്നത്.
അവാർഡുകളും നോമിനേഷനുകളും
നിരവധി അവാർഡുകളും നാമനിർദ്ദേശങ്ങളും മേം ഹൂം നാ ചലച്ചിത്രത്തിനു ലഭിച്ചു:
അവലംബം
വർഗ്ഗം:ഹിന്ദി ചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:2004-ൽ പുറത്തിറങ്ങിയ ചലച്ചിത്രങ്ങൾ
2013-ൽ പുറത്തിറങ്ങിയ മലയാളചലച്ചിത്രങ്ങളുടെ പട്ടിക
അവലംബം
വർഗ്ഗം:മലയാളചലച്ചിത്രങ്ങൾ വർഷം അനുസരിച്ച് വർഗ്ഗം:മലയാളചലച്ചിത്രങ്ങളുമായി ബന്ധപ്പെട്ട പട്ടികകൾ വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ
ഐഎ-32
ഐഎ-32 ("ഇന്റൽ ആർക്കിടെക്ചർ, 32-ബിറ്റ്" എന്നതിന്റെ ചുരുക്കപ്പേരാണിത്, സാധാരണയായി i386 എന്ന് വിളിക്കുന്നു) എന്നത് ഇന്റൽ രൂപകൽപ്പന ചെയ്ത് 1985-ൽ 80386 മൈക്രോപ്രൊസസ്സറിൽ ആദ്യമായി ഈ ആർക്കിടെക്ചറിന്റെ അടിസ്ഥാനത്തിൽ പുറത്തിറക്കി. x86 ഇൻസ്ട്രക്ഷൻ സെറ്റ് ആർക്കിടെക്ചറിന്റെ 32-ബിറ്റ് പതിപ്പാണ്. 32-ബിറ്റ് കമ്പ്യൂട്ടിംഗിനെ പിന്തുണയ്ക്കുന്ന x86-ന്റെ ആദ്യ അവതാരമാണ് ഐഎ-32. തൽഫലമായി, 32-ബിറ്റ് കമ്പ്യൂട്ടിംഗിനെ പിന്തുണയ്ക്കുന്ന എല്ലാ x86 പതിപ്പുകളെയും സൂചിപ്പിക്കാൻ "ഐഎ-32" എന്ന പദം ഒരു മെറ്റോണിമായി(metonym-എന്തെങ്കിലും ഒന്നിനെക്കുറിച്ച് അതിന്റെ ഗുണങ്ങളുടെയോ സവിശേഷതകളുടെയോ പേര് ഉപയോഗിച്ച് സൂചിപ്പിക്കുന്ന ഒരു വാക്ക് അല്ലെങ്കിൽ പദപ്രയോഗം) ഉപയോഗിക്കാം.
വിവിധ പ്രോഗ്രാമിംഗ് ഭാഷാ നിർദ്ദേശങ്ങൾ നൽകുമ്പോൾ, ഐഎ-32 ഇപ്പോഴും ചിലപ്പോൾ "i386" ആർക്കിടെക്ചർ എന്ന് വിളിക്കപ്പെടുന്നു. മറ്റ് ചില സന്ദർഭങ്ങളിൽ, ഐഎ-32 ഐഎസ്എ(ISA) യുടെ ചില ആവർത്തനങ്ങൾ ചിലപ്പോൾ i486, i586, i686 എന്ന് ലേബൽ ചെയ്യപ്പെടുന്നു, ഇത് യഥാക്രമം 80486, പി5, പി6 മൈക്രോ ആർക്കിടെക്ചറുകൾ നൽകുന്ന ഇൻസ്ട്രക്ഷൻ സൂപ്പർസെറ്റുകളെ പരാമർശിക്കുന്നു. ഈ അപ്‌ഡേറ്റുകൾ അടിസ്ഥാന ഐഎ-32 സെറ്റിനൊപ്പം ഫ്ലോട്ടിംഗ് പോയിന്റ് കഴിവുകളും എംഎംഎക്സ്(MMX) വിപുലീകരണങ്ങളും ഉൾപ്പെടെ നിരവധി കൂട്ടിച്ചേർക്കലുകൾ നടത്തിയിട്ടുണ്ട്.
ചരിത്രപരമായി ഐഎ-32 പ്രൊസസറുകളുടെ ഏറ്റവും വലിയ നിർമ്മാതാവായിരുന്നു ഇന്റൽ, രണ്ടാമത്തെ വലിയ വിതരണക്കാരൻ എഎംഡി ആയിരുന്നു. 1990-കളിൽ, വിയ(VIA), ട്രാൻസ്മെറ്റ(Transmeta), മറ്റ് ചിപ്പ് നിർമ്മാതാക്കൾ എന്നിവർ ഐഎ-32-ന് കംമ്പാറ്റിബിളായ(അനുയോജ്യമായ) പ്രോസസ്സറുകൾ നിർമ്മിച്ചു (ഉദാ: WinChip). ആധുനിക യുഗത്തിൽ, ഇന്റൽ ക്വാർക്ക് മൈക്രോകൺട്രോളർ പ്ലാറ്റ്‌ഫോമിന് കീഴിൽ 2019 വരെ ഐഎ-32 പ്രോസസറുകൾ നിർമ്മിച്ചു; എന്നിരുന്നാലും, 2000 മുതൽ, ഭൂരിഭാഗം നിർമ്മാതാക്കളും (ഇന്റൽ ഉൾപ്പെടെ) x86, x86-64-ന്റെ 64-ബിറ്റ് വേരിയന്റിനെ അടിസ്ഥാനമാക്കിയുള്ള സിപിയുകൾ നിർമ്മിക്കുന്നതിലേക്ക് മിക്കവാറും നീങ്ങി. x86-64, സ്പെസിഫിക്കേഷൻ അനുസരിച്ച്, ബാക്ക്വേർഡ് കോംപാറ്റിബിളിറ്റിക്കായി ഐഎ-32 ഐഎസ്എയിൽ പ്രവർത്തിക്കുന്ന ലെഗസി ഓപ്പറേറ്റിംഗ് മോഡുകൾ നൽകുന്നു. x86-64 ന്റെ സമകാലിക വ്യാപനം കണക്കിലെടുക്കുമ്പോൾ പോലും, 2018 ലെ കണക്കനുസരിച്ച്, നിരവധി ആധുനിക ഓപ്പറേറ്റിംഗ് സിസ്റ്റങ്ങളുടെ ഐഎ-32 പ്രോട്ടറ്റഡ് മോഡ് പതിപ്പുകൾ ഇപ്പോഴും പരിപാലിക്കപ്പെടുന്നു, ഉദാ. മൈക്രോസോഫ്റ്റ് വിൻഡോസ് (വിൻഡോസ് 10 വരെ; വിൻഡോസ് 11-ന് x86 പതിപ്പുകൾക്കായി x86-64-ന് അനുയോജ്യമായ പ്രോസസർ ആവശ്യമാണ്) വിൻഡോസ് സെർവർ (വിൻഡോസ് സെർവർ 2008 വരെ; വിൻഡോസ് സെർവർ 2008 ആർ2-ന് x86 പതിപ്പുകൾക്കായി x86-64-ന് അനുയോജ്യമായ പ്രോസസർ ആവശ്യമാണ്) ഡെബിയൻ ലിനക്സ് ഡിസ്ട്രബ്യൂഷൻ എന്നിവ ഇതിൽ ഉൾപ്പെടുന്നു. ഐഎ-32-ന്റെ പേര് ഉണ്ടായിരുന്നിട്ടും (ചില ആശയക്കുഴപ്പങ്ങൾക്ക് കാരണമായേക്കാം), എഎംഡിയിൽ നിന്ന് ഉത്ഭവിച്ച x86-ന്റെ 64-ബിറ്റ് പരിണാമം "ഐഎ-64" എന്ന് അറിയപ്പെടില്ല, പകരം ആ പേര് ഇന്റലിന്റെ ഇറ്റാനിയം ആർക്കിടെക്ചറിന്റേതാണ്.
ബ്ലഡ് ആൻഡ് ഹെന്ന
കെന്നത്ത് ഗ്യാങ് സംവിധാനം ചെയ്ത് അലി നുഹു, സാദിഖ് സാനി സാദിഖ്, നഫീസത്ത് അബ്ദുള്ള എന്നിവർ അഭിനയിച്ച 2012-ൽ പുറത്തിറങ്ങിയ നൈജീരിയൻ ചിത്രമാണ് ബ്ലഡ് ആൻഡ് ഹെന്ന. 1996-ൽ നൈജീരിയയിലെ കാനോയിൽ നടന്ന ഫൈസർ ക്ലിനിക്കൽ ടെസ്റ്റിന്റെ ദുരനുഭവമാണ് ചിത്രം വിവരിക്കാൻ ശ്രമിക്കുന്നത്. 9-ാമത് ആഫ്രിക്ക മൂവി അക്കാദമി അവാർഡിൽ ഇതിന് 6 നോമിനേഷനുകൾ ലഭിച്ചു. ഒടുവിൽ മികച്ച വസ്ത്രാലങ്കാരത്തിനുള്ള അവാർഡ് മാത്രം നേടി.
ഐഎ-32
ആർക്കിടെക്ചറൽ സവിശേഷതകൾ
ഐഎ-32 ന്റെ പ്രാഥമികമായ നിർവചിപ്പെടുന്ന സ്വഭാവം 32-ബിറ്റ് ജനറൽ പർപ്പസ് പ്രൊസസർ രജിസ്റ്ററുകളുടെ ലഭ്യതയാണ് (ഉദാഹരണത്തിന്, EAX, EBX), 32-ബിറ്റ് സംഖ്യാഗണിതവും ലോജിക്കൽ പ്രവർത്തനങ്ങളും, പ്രോട്ടറ്റഡ് മോഡിൽ ഒരു സെഗ്‌മെന്റിനുള്ളിലെ 32-ബിറ്റ് ഓഫ്‌സെറ്റുകൾ, കൂടാതെ 32-ബിറ്റ് ലീനിയർ അഡ്രസ്സിലേക്ക് സെഗ്മെന്റഡ് അഡ്രസ്സിന്റെ ട്രാൻസലേഷൻ നടത്തുന്നു. ഡിസൈനർമാർ മറ്റ് മെച്ചപ്പെടുത്തലുകൾക്കും വേണ്ടി ഈ അവസരം ഉപയോഗിച്ചു. ഏറ്റവും പ്രധാനപ്പെട്ട ചില മാറ്റങ്ങൾ (16-ബിറ്റ് 286 ഇൻസ്ട്രക്ഷൻ സെറ്റുമായി ബന്ധപ്പെട്ട്) താഴെ വിവരിച്ചിരിക്കുന്നു.
ബ്ലഡ് ആൻഡ് ഹെന്ന
അവലംബം
വർഗ്ഗം:2012-ൽ പുറത്തിറങ്ങിയ ചലച്ചിത്രങ്ങൾ
ഐഎ-32
32-ബിറ്റ് ഇന്റിജർ എബിലിറ്റി
എല്ലാ പൊതു-ഉദ്ദേശ്യ രജിസ്റ്ററുകളും (GPR-കൾ) 16 ബിറ്റുകളിൽ നിന്ന് 32 ബിറ്റുകളായി വികസിപ്പിച്ചിരിക്കുന്നു, കൂടാതെ എല്ലാ ഗണിതവും ലോജിക്കൽ പ്രവർത്തനങ്ങളും, മെമ്മറി-ടു-രജിസ്റ്റർ, രജിസ്റ്റർ-ടു-മെമ്മറി പ്രവർത്തനങ്ങൾ മുതലായവയ്ക്ക് 32-ബിറ്റ് ഇന്റജിറുകളിൽ നേരിട്ട് പ്രവർത്തിക്കാൻ കഴിയും. സ്റ്റാക്കിൽ സ്ഥിരസ്ഥിതിയായി(default) 4-ബൈറ്റ് സ്‌ട്രൈഡുകളിലേക്ക് പുഷ് ചെയ്യുകയും പോപ്പ് ചെയ്യുകയും ചെയ്യുന്നു, കൂടാതെ നോൺ-സെഗ്മെന്റഡ് പോയിന്ററുകൾക്ക് 4 ബൈറ്റ്സ് വിഡ്ത്താണുള്ളത്.
മോർ ജനറൽ അഡ്രസ്സിംഗ് മോഡ്
ഏത് ജിപിആറും ബേസ് രജിസ്റ്ററായി ഉപയോഗിക്കാം, കൂടാതെ ഇഎസ്പി ഒഴികെയുള്ള ഏത് ജിപിആറും ഒരു മെമ്മറി റഫറൻസിൽ ഒരു ഇൻഡക്സ് രജിസ്റ്ററായും ഉപയോഗിക്കാം. ബേസ് രജിസ്‌റ്റർ വാല്യൂവിലേക്കും ഡിസ്പ്ലേസ്മെന്റിലേക്കും ചേർക്കുന്നതിന് മുമ്പ് ഇൻഡ്ക്സ് രജിസ്‌റ്റർ വാല്യൂ 1, 2, 4, അല്ലെങ്കിൽ 8 കൊണ്ട് ഗുണിക്കാവുന്നതാണ്.
അഡീക്ഷണൽ സെഗ്മെന്റ് രജിസ്റ്ററുകൾ
എഫ്എസ്, ജിഎസ് എന്നീ രണ്ട് അഡീക്ഷണൽ സെഗ്മെന്റ് രജിസ്റ്ററുകൾ നൽകിയിട്ടുണ്ട്.
ലാർജർ വെർച്വൽ അഡ്രസ്സ് സ്പേസ്
ഐഎ-32 ആർക്കിടെക്ചർ 48-ബിറ്റ് സെഗ്മെന്റഡ് അഡ്രസ്സ് ഫോർമാറ്റ് നിർവചിക്കുന്നു, സെഗ്മെന്റിനുള്ളിൽ 16-ബിറ്റ് സെഗ്മെന്റ് നമ്പറും 32-ബിറ്റ് ഓഫ്സെറ്റും ഉണ്ട്. ഇത് സെഗ്മെന്റഡ് അഡ്രസ്സുകൾ 32-ബിറ്റ് ലീനിയർ അഡ്രസ്സുകളിലേക്ക് മാപ്പ് ചെയ്തിരിക്കുന്നു.
ഡിമാൻഡ് പേജിംഗ്
32-ബിറ്റ് ലീനിയർ അഡ്രസ്സുകൾ ഫിസിക്കൽ അഡ്രസ്സുകളേക്കാൾ വെർച്വൽ അഡ്രസ്സുകളാണ്; അവ ഒരു പേജ് ടേബിളിലൂടെ ഫിസിക്കൽ അഡ്രസ്സുകളിലേക്ക് വിവർത്തനം ചെയ്യപ്പെടുന്നു. 80386, 80486, ഒറിജിനൽ പെന്റിയം പ്രോസസറുകളിൽ, ഫിസിക്കൽ അഡ്രസ്സ് 32 ബിറ്റ് ആയിരുന്നു; പെന്റിയം പ്രോയിലും പിന്നീടുള്ള പ്രോസസറുകളിലും, ഫിസിക്കൽ അഡ്രസ് എക്സ്റ്റൻഷൻ 36-ബിറ്റ് ഫിസിക്കൽ അഡ്രസ്സുകൾ അനുവദിച്ചു, എന്നിരുന്നാലും ലീനിയർ അഡ്രസ് സൈസ് 32 ബിറ്റ്സായിരുന്നു.
ഫ്ളോ റിഡ
ഒരു അമേരിക്കൻ ഗായകനും ഗാനരചയിതാവും റാപ്പറുമാണ് ട്രാമർ ലേസൽ ഡില്ലാർഡ് (ജനനം സെപ്റ്റംബർ 16, 1979), എന്ന ഫ്ളോ റിഡ
ലോകമെമ്പാടുമായി 8 കോടി ആൽബങ്ങൾ വിറ്റഴിച്ചിട്ടുള്ള ഫ്ളോ റിഡ ഏറ്റവും കൂടുതൽ ആൽബങ്ങൾ വിറ്റഴിച്ചിട്ടുള്ള കലാകാരന്മാരിൽ ഒരാളാണ്.
ഗുജറാത്ത് ടൈറ്റൻസ്
ഇന്ത്യൻ പ്രീമിയർ ലീഗിൽ മത്സരിക്കുന്നതും ഗുജറാത്തിലെ അഹമ്മദാബാദ് ആസ്ഥാനമായുള്ളതുമായ ഒരു ഫ്രാഞ്ചൈസി ക്രിക്കറ്റ് ടീമാണ് ഗുജറാത്ത് ടൈറ്റൻസ് (Gujarat Titans (GT) ഗുജറാത്തി: ગુજરાત ટાઇટન્સ ). 2021-ൽ സ്ഥാപിതമായ ഈ ടീം ഹോം മത്സരങ്ങൾ കളിക്കുന്നത് നരേന്ദ്ര മോദി സ്റ്റേഡിയത്തിലാണ്. സി.വി.സി കാപിറ്റൽ പാർട്ട്നേർസിന്റെ ഉടമസ്ഥതയിലുള്ള ഈ ടീമിന്റെ നായകൻ ഹാർദ്ദിക് പാണ്ഡ്യയും പരിശീലകൻ ആഷിഷ് നെഹ്രയും ആണ്. 2022-ലെ ഇന്ത്യൻ പ്രീമിയർ ലീഗ് ജേതാക്കളും 2023-ൽ രണ്ടാം സ്ഥാനം നേടിയ ടീമുമാണ് ടൈറ്റൻസ്.
അവലംബം
വർഗ്ഗം:ഇന്ത്യൻ പ്രീമിയർ ലീഗ് ടീമുകൾ
കരിംപായൽ
വെള്ളത്തിൽ പൊങ്ങിക്കിടന്ന് പടർന്നു വളരുന്ന ഒരു ജലസസ്യം ആണ് കരിംപായൽ. . മൃദുവായ ഈ സസ്യത്തിന്റെ ഇലകൾ ചെറുതാണ്. ധാരാളം മാംസ്യം, കാൽസ്യം, മഗ്‌നീഷ്യം എന്നിവ ഈ ചെടിയിൽ അടങ്ങിയിരിക്കുന്നു. പലവിധ ഔഷധഗുണമുള്ള ഒരു ചെടിയാണിത്. അക്വേറിയങ്ങളിൽ വളർത്താൻ പറ്റിയ ഈ ചെടിയെ പലനാട്ടിലും ഒരു അധിനിവേശസസ്യമായാണ് കരുതുന്നത്.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കളകൾ വർഗ്ഗം:ജലസസ്യങ്ങൾ
ഇസോബെൽ ബെന്നറ്റ്
ഓസ്ട്രേലിയയിലെ ഏറ്റവും പ്രശസ്തമായ സമുദ്ര ജീവശാസ്ത്രജ്ഞരിൽ ഒരാളാണ് ഐസോബെൽ ഐഡ ബെന്നറ്റ് AO 1984 (9 ജൂലൈ 1909-12 ജനുവരി 2008). അവർ (എലിസബത്ത് പോപ്പിനൊപ്പം) വില്യം ജോൺ ഡാകിനെ അദ്ദേഹത്തിന്റെ അന്തിമ പുസ്തകത്തിനായുള്ള (ഓസ്ട്രേലിയൻ കടൽ തീരങ്ങൾ) ഗവേഷണത്തിന് സഹായിച്ചു. പലരും "ഇന്റർടൈഡൽ സോണിനെക്കുറിച്ചുള്ള കൃത്യമായ ഗൈഡും ഡൈവർമാർക്ക് ശുപാർശ ചെയ്യുന്ന വിവര സ്രോതസ്സും" ആയി ഈ പുസ്തകത്തെ കണക്കാക്കുന്നു. 1950-ൽ ഡാക്കിന്റെ മരണത്തെത്തുടർന്ന് 1952-ൽ അവർ പുസ്തകം പ്രസിദ്ധീകരിച്ചു. 1980-ൽ 1992 വരെ ഒരു പരിഷ്ക്കരണത്തോടെ അവർ അത് പുനഃപരിശോധിക്കുകയും അച്ചടിക്കുകയും ചെയ്തു. അവർ മറ്റ് ഒമ്പത് പുസ്തകങ്ങളും എഴുതുകയും ഓസ്ട്രേലിയൻ നാഷണൽ അന്റാർട്ടിക്ക് റിസർച്ച് പര്യവേഷണങ്ങളുമായി (ANARE) തെക്കോട്ട് പോയ ആദ്യത്തെ സ്ത്രീകളിൽ ഒരാളുമായിരുന്നു (സൂസൻ ഇൻഹാം, മേരി ഗിൽഹാം & ഹോപ് മാക്ഫേഴ്സൺ).
ജീവിതവും കരിയറും
1909-ൽ ബ്രിസ്ബേനിൽ ജനിച്ച ഐസോബെൽ ഐഡ ബെന്നറ്റ് 16 -ആം വയസ്സിൽ കുടുംബം സിഡ്നിയിലേക്ക് മാറിയപ്പോൾ സോമർവിൽ ഹൗസിൽ വിദ്യാഭ്യാസം പൂർത്തിയാക്കി. അവർ ബിസിനസ് കോളേജിൽ ചേരുകയും പേറ്റന്റ് ഓഫീസിലും നാല് വർഷത്തേക്ക് സിഡ്നിയിലെ റോയൽ സ്കൂൾ ഓഫ് മ്യൂസിക്കിന്റെ അസോസിയേറ്റഡ് ബോർഡിലും ജോലി നേടി. 1933 ൽ സിഡ്നി സർവകലാശാലയിലെ സുവോളജി വിഭാഗത്തിൽ ചേർന്നു. അന്നുമുതൽ 1948 വരെ അവർ ജോലി ചെയ്തു. പ്രൊഫസർ ഡബ്ല്യുജെ ഡാക്കിന്റെ സെക്രട്ടറി, ലൈബ്രേറിയൻ, ഡെമോൺസ്‌ട്രേറ്റർ, റിസർച്ച് അസിസ്റ്റന്റ് എന്നീ നിലകളിൽ പ്രവർത്തിച്ചു. തുടർന്ന് പ്രൊഫസർ പി.ഡി.എഫ്. മുറെയുടെ ഗവേഷണ സഹായിയായി.
1950 മുതൽ അവർ പതിവായി ഗ്രേറ്റ് ബാരിയർ റീഫിലെ ഹെറോൺ ദ്വീപിലേക്കും ലിസാർഡ് ഐലന്റ് റിസർച്ച് സ്റ്റേഷനുകളിലേക്കും വിദ്യാർത്ഥികളെ നയിക്കുകയും വിക്ടോറിയൻ, ടാസ്മാനിയൻ തീരങ്ങളിൽ ഫീൽഡ് വർക്ക് ചെയ്യുകയും ചെയ്തു. 1959 ൽ, ANARE ദുരിതാശ്വാസ കപ്പലുമായി 1959 മുതൽ 1971 വരെ മടങ്ങിപ്പോയി. 1959 മുതൽ 1971 വരെ അവർ സിഡ്നി സർവകലാശാലയിൽ പ്രൊഫഷണൽ ഓഫീസറായിരുന്നു. കൂടാതെ 1962 ൽ സിഡ്നി സർവകലാശാലയിൽ നിന്ന് ആദ്യത്തെ ഓണററി മാസ്റ്റർ ഓഫ് സയൻസ് നേടി. 1963 ൽ സ്റ്റാൻഫോർഡ് സർവകലാശാലയിൽ താൽക്കാലിക അസോസിയേറ്റ് പ്രൊഫസറായിരുന്നു. 1966 ൽ ടോക്കിയോയിൽ നടന്ന പതിനൊന്നാമത് പസഫിക് സയൻസ് കോൺഗ്രസിന്റെ പ്രതിനിധിയായിരുന്നു.
1971 ൽ അവർ വിരമിച്ചു. പക്ഷേ സജീവ എഴുത്തുകാരിയും ഗവേഷകയുമായി തുടർന്നു. 1974 മുതൽ 1979 വരെ അവർ ന്യൂ സൗത്ത് വെയിൽസ് ഫിഷറീസ് ഡിപ്പാർട്ട്‌മെന്റിൽ ജോലി ചെയ്തു. ആ സമയത്ത്, ജെർവിസ് ബേ, ഉള്ളഡുള്ള എന്നിവിടങ്ങളിലെ തീരദേശ റോക്ക് പ്ലാറ്റ്ഫോമുകളിലും ലോർഡ് ഹോവ് ഐലന്റ്, നോർഫോക്ക് ഐലന്റ്, ഫ്ലിൻഡേഴ്സ് ഐലന്റ് തീരങ്ങളിലും ഫീൽഡ് വർക്കും സർവേകളും നടത്തി.
ബെന്നറ്റ് 98 -ആം വയസ്സിൽ സിഡ്നിയിൽ മരിച്ചു. ഓസ്ട്രേലിയൻ കടൽത്തീരത്തിന്റെ അവസാന പതിപ്പ് ഉൾക്കൊള്ളുന്ന 500 ഓളം കളർ സ്ലൈഡുകളുടെ ശേഖരവും ഓസ്ട്രേലിയയിലെ നാഷണൽ ലൈബ്രറിയിലും അവശേഷിക്കുന്ന 400 ഓളം സ്ലൈഡുകളിലും സംഭാവന ചെയ്തു.
പ്രസിദ്ധീകരണങ്ങൾ
ഓസ്ട്രേലിയൻ കടൽത്തീരം  പതിപ്പുകൾക്ക് പുറമേ, ബെന്നറ്റ് ഇനിപ്പറയുന്ന പുസ്തകങ്ങൾ എഴുതി;
പുറംകണ്ണികൾ
വർഗ്ഗം:20-ആം നൂറ്റാണ്ടിലെ വനിതാ ശാസ്ത്രജ്ഞർ വർഗ്ഗം:1909-ൽ ജനിച്ചവർ വർഗ്ഗം:2008-ൽ മരിച്ചവർ
ഗീത ഗോപി
കേരളത്തിലെ തൃശ്ശൂർ ജില്ലയിൽ നിന്നുള്ള സി.പി.ഐ. നേതാവാണ് ഗീത ഗോപി. 1995 ൽ രാഷ്ട്രീയ പ്രവർത്തനം തുടങ്ങിയ ഇവർ നാട്ടിക നിയമസഭാമണ്ഡലത്തിൽനിന്നും പതിമൂന്നും പതിന്നാലും കേരള നിയമസഭയിൽ അംഗമായി.
ജീവിത രേഖ
തൃശ്ശൂർ ജില്ലയിലെ പുന്നയൂർക്കുളം ഗ്രാമത്തിൽ ചെറാട്ടി അയ്യപ്പന്റേയും അമ്മുകുട്ടിയുടേയും മകളായി ജനിച്ചു. പ്രീഡിഗ്രി വിദ്യഭ്യാസം നേടി.
കുടുംബം
ഗുരുവായൂർ ദേവസ്വം ബോർഡ് ഉദ്യോഗസ്ഥൻ കക്കാട്ട് ഗോപിയാണ് ഭർത്താവ്. മക്കൾ: ശില്പ, വിഷ്ണു.
അവലംബം
വർഗ്ഗം:1973-ൽ ജനിച്ചവർ വർഗ്ഗം:മേയ് 30-ന് ജനിച്ചവർ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:കേരള നിയമസഭയിലെ വനിതാ പ്രതിനിധികൾ വർഗ്ഗം:പതിമൂന്നാം കേരള നിയമസഭാംഗങ്ങൾ വർഗ്ഗം:പതിനാലാം കേരളനിയമസഭാ അംഗങ്ങൾ
ചെമ്പൻ വിനോദ് ജോസ്‌
ഒരു മലയാളചലച്ചിത്രനടനാണ് ചെമ്പൻ വിനോദ് ജോസ്‌. 2010-ൽ ലിജോ ജോസ് പെല്ലിശ്ശേരിയുടെ നായകൻ എന്ന മലയാളചലച്ചിത്രത്തിലൂടെ സിനിമയിൽ അരങ്ങേറ്റം കുറിച്ചു. അതിനു ശേഷം നിരവധി മലയാള സിനിമകളിൽ ശ്രദ്ധേയ വേഷങ്ങൾ കൈകാര്യം ചെയ്തിട്ടുണ്ട്.
പുറത്തേക്കുള്ള കണ്ണികൾ
വർഗ്ഗം:മലയാളചലച്ചിത്രനടന്മാർ വർഗ്ഗം:1976-ൽ ജനിച്ചവർ
ഗണ്ടികോട്ട
ആന്ദ്രപ്രദേശിലെ കടപ്പാ ജില്ലയിലെ ജമ്മലമഡുഗു എന്ന സ്ഥലത്തുനിന്ന് 15 കിലോമീറ്റെർ അകലെയായി പെണ്ണാർ നദിക്കരയിൽ സ്ഥിതി ചെയ്യുന്ന ഒരു ചെറിയ ഗ്രാമമാണ് ഗണ്ടികോട്ട.
ചരിത്രം
1123ൽ കല്യാണയിലെ പടിഞ്ഞാറൻ ചാലൂക്യ വംശത്തിലെ കാപ്പാ രാജാവാണ് ഗണ്ടികോട്ട പണികഴിപ്പിച്ചത്. കാകതീയ, വിജയനഗര, കുതബ്ഷാഹി തുടങ്ങിയ വംശങ്ങളുടെ കാലഗട്ടത്തിൽ ഗണ്ടികോട്ട തന്ത്ര പ്രധാനമായ ഒരു പ്രദേശമായിരുന്നു. ഇവിടുത്തെ കോട്ട ഏകദേശം 300 വർഷത്തോളം പെമ്മസാനി നായക്സിന്റെ അതീനതയിൽ ആയിരുന്നു.
തെലുഗു ഭാഷയിൽ 'ഗണ്ടി' എന്നാൽ മലയിടുക്ക് എന്നാണർത്ഥം. ഗണ്ടികോട്ട കുന്നുകൾ എന്നറിയപ്പെടുന്ന ഏരമല മലനിരകളുടെ ഇടയിലുള്ള മലയിടുക്കിൽ നിന്നാണ് ഗണ്ടികോട്ടയ്ക്ക് ആ പേരു വന്നത്. ഈ മലയിടുക്കിൽ കൂടിയാണ് പെന്നാർ നദി ഒഴുകുന്നത്. വളരെ ഇടുങ്ങിയ മലയിടുക്കിലൂടെ പെന്നാർ നദി ഒഴുകുന്ന ദൃശ്യം ഏവരുടെയും മനം കവരുന്ന കാഴ്ചയാണ്.
ദുര്ഘടമായതും കടന്നുചെല്ലാൻ വളരെ ബുദ്ധിമുട്ടുള്ളതുമായ ചെങ്കുത്തായ കുന്നുകളും, വളരെ വലിയ ഒരുളൻ കരിങ്കല്ലാൽ ചുറ്റപെട്ടതുമായ ഈ പ്രദേശം പ്രകൃതി തനതായി ഒരുക്കിയ സംരക്ഷണത്തിലാണ് നിലകൊള്ളുന്നത്. പ്രശസ്ത്ത തെലുഗു കവിയായ വേമന കുറച്ചുകാലം ഗണ്ടികോട്ട പ്രദേശത്ത് താമസിച്ചിരുന്നതായി പറയപ്പെടുന്നു.
ഗണ്ടികോട്ടയെ ലോക പൈതൃക പട്ടികയിൽ ഉൾപെടുത്താനുള്ള നടപടികൾ നടന്നു വരുന്നു.
പ്രധാനപ്പെട്ട നിർമമിതികൾ
കോട്ടയ്ക്കുള്ളിൽ രണ്ട് അമ്പലങ്ങൾ ഉണ്ട്. ശ്രീ കൃഷ്ണനും, ശ്രീ രാമനുമാണ് ഇവിടുത്തെ പ്രതിഷ്ട്ട. എന്നാൽ രണ്ടും നാശാവസ്ഥയിൽ ആണുള്ളത്. പുരാതന കാലത്തെ കെട്ടിടങ്ങൾ കോട്ടയ്കകത്തു അങ്ങിങ്ങായി ചിതറി കിടക്കുന്നത് കാണാവുന്നതാണ്. ഇവയെല്ലാം തന്നെ നാശത്തിന്റെ വക്കിലാനുള്ളത്. മത സൗഹാർദ്ധത്തിന്റെ മകുടോധാഹരണമായി ജാമിയാ മസ്ജിദും ഇവിടെ നിലകൊള്ളുന്നു. ചെങ്കല്ലിൽ നിർമിച്ച കൊട്ടാരവും അതിന്റെ അവശിഷ്ടങ്ങളും നമുക്കിവിടെ കാണാവുന്നതാണ്. കൂടാതെ പഴയ കാലത്തെ ഒരു പീരങ്കിയും, നിരവധി പത്തായപുരകളും ഇവിടെ നിരവധി ഓർമകളുമായി നിലകൊള്ളുന്നു.
പ്രവേശനമാർഗ്ഗം
കുടപ്പാ ജില്ലയിലെ 26 കിലോമീറ്റർ അകലെയുള്ള മുധാനുരു ആണ് ഏറ്റവും അടുത്ത റെയിൽവേ സ്റ്റേഷൻ. ജമ്മലമടുഗു ആണ് അടുത്തുള്ള പട്ടണം. ജമ്മലമടുഗു പഴയ ബസ്‌സ്റ്റാൻറ്റിൽ നിന്നും ഗണ്ടികോട്ടയിലേക്ക് ബസുകൾ ലഭ്യമാണ്.
Gallery
centre|thumb|800x800px|Panorama of Pennar river near the Gandikota fort
References
വർഗ്ഗം:ആന്ധ്രാപ്രദേശ്‌
കേരള സ്റ്റേറ്റ് ജനറൽ ഇൻഷുറൻസ് എംപ്ലോയീസ് യൂണിയൻ
പൊതുമേഖലാ ജനറൽ ഇൻഷുറൻസ് കമ്പനികളിലെ ജീവനക്കാരുടെ ഒരു ട്രേഡ് യൂണിയൻ സംഘടനയാണ് കേരള സ്റ്റേറ്റ് ജനറൽ ഇൻഷുറൻസ് എംപ്ലോയീസ് യൂണിയൻ. അഖിലേന്ത്യാ അടിസ്ഥാനത്തിലുള്ള ആൾ ഇന്ത്യാ ഇൻഷുറൻസ് എംപ്ലോയീസ് അസ്സോസിയേഷനിൽ ഈ സംഘടന ഘടകമാണ്.
വർഗ്ഗം:തൊഴിലാളി സംഘടനകൾ വർഗ്ഗം:ഇന്ത്യയിലെ തൊഴിലാളി സംഘടനകൾ
ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ്
മഹാരാഷ്ട്രയിലെ നന്ദേഡ് നഗരത്തിൽ സ്ഥിതി ചെയ്യുന്ന മഹാരാഷ്ട്ര ഗവൺമെന്റ് മെഡിക്കൽ കോളേജാണ് '''ഡോ. ശങ്കർറാവു ചവാൻ ഗവൺമെന്റ് മെഡിക്കൽ കോളേജ് (SCGMC) & ഹോസ്പിറ്റൽ - വിഷ്ണുപുരി, നന്ദേഡ്'''. മഹാരാഷ്ട്ര മുൻ മുഖ്യമന്ത്രി ശങ്കർറാവു ചവാന്റെ ശ്രമഫലമായി 1988-ൽ സ്ഥാപിതമായ ഇത് ഇന്ന് അദ്ദേഹത്തിന്റെ പേരിലാണ് അറിയപ്പെടുന്നത്. 2015-ൽ നഗരത്തിലെ വിഷ്ണുപുരി പ്രദേശത്തേക്ക് മാറ്റിയ കോളേജ് നന്ദേഡ്-ലാത്തൂർ സംസ്ഥാന പാതയിലാണ് സ്ഥിതി ചെയ്യുന്നത്.
സൌകര്യങ്ങൾ
മെഡിക്കൽ കോളേജിൻ്റെ ഭാഗമായി ആധുനിക ഉപകരണങ്ങളുടെ മികച്ച സൗകര്യങ്ങളുള്ള 600 കിടക്കകളുള്ള ആശുപത്രിയുണ്ട്. ആധുനിക ലാമിനാർ ഒടികളും കേന്ദ്രീകൃത എയർ കണ്ടീഷനിംഗും അടങ്ങുന്ന 32 ഓപ്പറേഷൻ തിയേറ്ററുകളും ഒടി കോംപ്ലക്‌സിലുണ്ട്. നന്ദേഡ് നഗരത്തിൽ നിന്നും ജില്ലയിൽ നിന്നും അയൽ ജില്ലകളായ പർഭാനി, ഹിംഗോലി, യവത്മാൽ എന്നിവിടങ്ങളിൽ നിന്നും തെലങ്കാന സംസ്ഥാനത്തിന്റെ അതിർത്തി ജില്ലകളിൽ നിന്നും രോഗികളുടെ വൻ വരവ് ഇവിടെയുണ്ട്. രോഗികളുടെ വലിയ ഭാരവും പരിമിതമായ വിഭവങ്ങളും കാരണം തിരക്കും വൃത്തിയും രോഗി പരിചരണവും വലിയ പ്രശ്‌നങ്ങളാണ്. എന്നാൽ ഇപ്പോഴും ഇത് പാവപ്പെട്ടവർക്കും സമൂഹത്തിൽ നിന്ന് അകറ്റപ്പെട്ടവർക്കും മാത്രമുള്ള ഒരു പ്രധാന ചികിത്സാ കേന്ദ്രമാണ്.
ഇൻസ്റ്റിറ്റ്യൂട്ടിന്റെ ചരിത്രം
തുടക്കത്തിൽ, 1988-ൽ, ഗുരു ഗോവിന്ദ് സിംഗ്ജി മെമ്മോറിയൽ സിവിൽ ആശുപത്രിയോട് ചേർന്നുള്ള നന്ദേഡിലെ വസീറാബാദ് പ്രദേശത്ത് ആരംഭിച്ച ഈ ആശുപത്രി നഗരത്തിന്റെ പ്രാന്തപ്രദേശത്തുള്ള വിഷ്ണുപുരി പ്രദേശത്തേക്ക് മാറിയതിന് ശേഷം 115 ഏക്കർ കാമ്പസിൽ വളരെ വലിയ ആശുപത്രിയായി വളർന്നു. ഭാവിയിൽ വിപുലീകരണത്തിന് വലിയ സാധ്യത വാഗ്ദാനം ചെയ്യുന്നു. വിദ്യാർത്ഥികൾക്ക് 17000-ലധികം പുസ്തകങ്ങളുടെ വലിയ ലഭ്യതയുള്ള എസി ക്ലാസ് മുറികളും എയർകണ്ടീഷണറുകളുള്ള സുസജ്ജമായ ലൈബ്രറിയും ഇതിലുണ്ട്.
ബിരുദം
ഓരോ വർഷവും 150 വിദ്യാർത്ഥികളെ എംബിബിഎസ് കോഴ്സിന് പ്രവേശിപ്പിക്കുന്നു.
അക്കാദമിക്
എസ്‌സിജിഎംസിയിൽ താഴെപ്പറയുന്ന കോഴ്‌സുകൾ ലഭ്യമാണ്
നേട്ടങ്ങൾ
മഹാരാഷ്ട്ര ഹെൽത്ത് സയൻസസിലെ നാസിക്കിലെ പുതിയ വൈസ് ചാൻസലറായി ഈയിടെ മുൻ ഡീൻ ഡോ. ദിലീപ് മൈസേക്കറിനെ നിയമിച്ചു
അവലംബം
വർഗ്ഗം:മഹാരാഷ്ട്രയിലെ മെഡിക്കൽ കോളേജുകൾ
ജെ.എൻ.യു. രാജ്യദ്രോഹ വിവാദം (2016)
അഫ്സൽഗുരുവിനനുകൂലമായുണ്ടായ മുദ്രവാക്യം വിളിയും അതിനെ തുടർന്നുണ്ടായ അറസ്റ്റും  ദിവസങ്ങൾക്കുള്ളിൽ തന്നെ വലിയ വിവാദം സൃഷ്ടിച്ചു. ജെഎൻയു വൈസ് ചാൻസലർ വിവാദമായ ഈ പ്രതിഷേധവും തുടർന്നുള്ള സംഭവ വികാസവും അന്വേഷിക്കാൻ ഒരു അച്ചടക്ക സമിതി രൂപീകരിച്ചു. ഇവരുടെ പ്രാഥമിക അന്വേഷണത്തിന്റെ അടിസ്ഥാനത്തിൽ കനയ്യ കുമാറും മറ്റ് ഏഴു വിദ്യാർത്ഥികളും കോളേജിൽ നിന്ന് വിലക്കപ്പെട്ടു. രാജ്യവിരുധ മുദ്രാവാക്യങ്ങൾ വിളിച്ചത് കാമ്പസിനു പുറത്തുള്ളവർ ആണ് എന്ന് ഡൽഹി സർക്കാരും ജെഎൻയു അന്വേഷണസമിതിയും പിന്നീട് കണ്ടെത്തുകയുണ്ടായി.
അവലംബം
വർഗ്ഗം:ഇന്ത്യാ-വിരുദ്ധ വികാരം വർഗ്ഗം:ഭാരതീയ ജനതാ പാർട്ടി വർഗ്ഗം:ജവഹർലാൽ നെഹ്രു സർവകലാശാല വർഗ്ഗം:രാജ്യദ്രോഹം
ഫണ്ടസ് (കണ്ണ്)
ലഘുചിത്രം|രക്തക്കുഴലുകൾ കൂടിച്ചേരുന്ന വലതുവശത്തുള്ള ശോഭയുള്ള പ്രദേശമായി [[ഒപ്റ്റിക് ഡിസ്ക് കാണിക്കുന്ന ഒരു ഫണ്ടസ് ഫോട്ടോ. മധ്യഭാഗത്ത് ഇടതുവശത്തുള്ള സ്ഥലം മാക്കുലയാണ്. മധ്യഭാഗത്ത് ചാരനിറത്തിലുള്ളതും കൂടുതൽ വ്യാപിക്കുന്നതുമായ സ്ഥലം ഒരു ഷാഡൊ ആർട്ടിഫാക്റ്റ് ആണ്.]] പ്യൂപ്പിളിലൂടെ കണ്ണിനുള്ളിലേക്ക് നോക്കിയാൽ കാണുന്ന റെറ്റിനയുടെ ഉപരിതലമാണ് കണ്ണിന്റെ ഫണ്ടസ് എന്ന് അറിയപ്പെടുന്നത്. അതിൽ റെറ്റിന, ഒപ്റ്റിക് ഡിസ്ക്, മാക്യുല, ഫോവിയ എന്നിവ ഉൾപ്പെടുന്നു. ഒഫ്താൽമോസ്കോപ്പി അല്ലെങ്കിൽ ഫണ്ടസ് ഫോട്ടോഗ്രഫി വഴി ഫണ്ടസ് പരിശോധിക്കാൻ കഴിയും.
വ്യത്യാസങ്ങൾ
ഫണ്ടസിന്റെ നിറം സ്പീഷിസുകൾക്കിടയിൽ വ്യത്യാസപ്പെടുന്നു. പ്രൈമേറ്റുകളുടെ ഒരു പഠനത്തിൽ നീല, പച്ച, മഞ്ഞ, ഓറഞ്ച്, ചുവപ്പ് എന്നീ നിറങ്ങൾ റെറ്റിനയ്ക്ക് ഉണ്ടെന്ന് കണ്ടെത്തിയിട്ടുണ്ട്. മനുഷ്യ ഫണ്ടസിന് ചുവപ്പ് നിറമാണ്.
ക്ലിനിക്കൽ പ്രാധാന്യം
ഫണ്ടസിന്റെ നിരീക്ഷണത്തിൽ (സാധാരണയായി ഫണ്ടസ്കോപ്പി വഴി) നിന്ന് കണ്ടെത്താവുന്ന നേത്രരോഗങ്ങളിൽ ഗ്ലോക്കോമ, ഡയബറ്റിക് റെറ്റിനോപ്പതി, ഹൈപ്പർടെൻസിവ് റെറ്റിനോപ്പതി, മാക്യുലാർ ഡീജനറേഷൻ എന്നിങ്ങനെ പ്രധാനപ്പെട്ട ഒരുപാട് അസുഖങ്ങളുണ്ട്. റെറ്റിനയിലെ എക്സുഡേറ്റുകൾ, കോട്ടൺ വൂൾ സ്പോട്ട്സ്, രക്തക്കുഴലുകളുടെ തകരാറുകൾ, പിഗ്മെന്റേഷൻ എന്നിവ ഫണ്ടസ് പരിശോധനയിലൂടെ തിരിച്ചറിയാൻ കഴിയും.
മനുഷ്യന്റെ ശരീരത്തിൽ മൈക്രോ സർക്കുലേഷൻ നേരിട്ട് നിരീക്ഷിക്കാൻ കഴിയുന്ന ഏകഭാഗമാണ് കണ്ണിന്റെ ഫണ്ടസ്. ഒപ്റ്റിക് ഡിസ്കിന് ചുറ്റുമുള്ള രക്തക്കുഴലുകളുടെ വ്യാസം 150 μm ആണ്. 10 μm വരെ വ്യാസമുള്ള രക്തക്കുഴലുകൾ ഒഫ്താൽമോസ്കോപ്പിയിലൂടെ നിരീക്ഷിക്കാൻ കഴിയും.
പരാമർശങ്ങൾ
വർഗ്ഗം:നേത്ര ഘടന വർഗ്ഗം:കണ്ണ് വർഗ്ഗം:നേത്രവിജ്ഞാനം
ബ്ലാക്ക് (2005 ചലച്ചിത്രം)
ഹിന്ദിയിലും ഭാരതീയ ആംഗലേയ ഭാഷകളിലുമായി 2005-ൽ സൻജയ് ലീല ബൻസാലി സംവിധാനം ചെയ്ത ചലച്ചിത്രമാണ് ബ്ലാക്ക്. അന്ധയും ബധിരയുമായ ഒരു പെൺകുട്ടിയുടേയും അൾഷിമേഴ്സ് ബാധിച്ച അവളുടെ അധ്യാപകന്റെയും ഇടയിലുള്ള ബന്ധത്തിന്റെ കഥ പറയുന്ന ചലച്ചിത്രമാണിത്. ഹെലൻ കെല്ലറുടെ ജീവിതത്തിൽ നിന്നും പ്രചോദനം ഉൾക്കൊണ്ടാണ് ഈ ചിത്രം ഒരുക്കിയത്. ഇന്ത്യൻ അന്താരാഷ്ട്ര ചലച്ചിത്ര മേളയിലും കാസബ്ലാങ്ക ചലച്ചിത്ര മേളയിലും ചിത്രം പ്രദർശിപ്പിച്ചു. മികച്ച ഹിന്ദി ചലച്ചിത്രത്തിനുള്ള ദേശീയപുരസ്കാരവും ഫിലിംഫെയർ പുരസ്കാരവും ബ്ലാക്ക് നേടി. ടൈം വാരിക  പുറത്തിറക്കിയ 2005-ൽ ലോകത്തിറങ്ങിയ മികച്ച പത്തു ചലച്ചിത്രങ്ങളുടെ പട്ടികയിൽ ബ്ലാക്ക് അഞ്ചാമതെത്തി.
വർഗ്ഗം:2005-ൽ പുറത്തിറങ്ങിയ ഹിന്ദി ചലച്ചിത്രങ്ങൾ‎